Bojanić u emisiji "Okvir", na Televiziji Crne Gore (TVCG), saopštio i da neće kočiti rekonstrukciju Vlade, ali da smatra da taj resor treba proširiti.\n"Vladi treba jača politička podrška, svi razgovori koji se vode, nadam se da su u funkciji toga. Volio bih da oni koji razmišljaju o Ministarstvu kapitanih investicija razmisle šta to vodi u tehničkom smislu, da se ta ministarstva reorganizuju, pa organizuju... Mi još nijesmo doveli do kraja proces vezan za unutrašnje stvari. Ali ako je to mjera nove politike, nije nikakav problem", kazao je Bojanić i dodao da ne učestvuje u razgovorima o rekonstrukciji Vlade.\n"Neću kočiti rekonstrukciju, MKI treba da bude veće. S obzirom ne to da su ekonomija i ekologija povezane, treba da budu zajedno, takođe saobraćaj i prostorno planiranje, možda da proširimo Ministarstvo..."\nŠto se tiče MKI, pa i Vlade, činimo sve da nađemo najoptimalnije rješenje kako bismo riješili pitanje TE Pljevlja, saopštio je Bojanić u "Okviru".\n"Crni scenario se sigurno neće desiti, mi smo ušli u pregovore, novi menadžement je ušao u pregovore sa dobitnikom tendera. Ekološka rekonstrukcija nije takva kako se predstavljalo, nije to samo 54 miliona, trebalo bi uložiti dodatna sredstva i dosta je nepoznanica ostalo", kazao je ministar.\n"Nemamo garanciju od izvođača, vode se razgovori da vidimo šta ćemo dobiti sa ulaganjem dodatnih para. Nemojmo da se udvaramo biračima iz Pljevalja i uvlačimo u TE u dnevno-političke svrhe. MKI radi jedan vrlo odgovoran i ozbiljan posao", navodi on i dodaje da su u stalnoj komunikaciji sa menadžmentom EPCG.\nŠto se tiče TE, znamo da ona 40 odsto učestvuje u proizvodnji energije u Crnoj Gori\n"Nismo mi toliko neznaveni ili ne znam kakvi, ne pada nikome na pamet da gasi TE", poručio je Bojanić.


Beta 2. novembra 2015. 00:40\nVladajuća partija u Azerbejdžanu osvojila je veliku većinu na parlamentarnim izborima u nedelju koje je bojkotovala opozicija, pokazuju skoro potpuni zvanični rezultati.\nPartija predsednika Ilhama Alijeva, na vlasti 12 godina u toj zemlji, Jani Azerbejdžan (Novi Azerbejdžan), osvojila je najmanje 69 od 125 mesta u parlamentu, saopštila je izborna komisija posle prebrojanih 91 odsto glasova.\nOd dolaska Alijeva na vlast 2003. ni jedne izbore nisu medjunarodni posmatrači ocenili kao demokratske. Pre ovih izbora opozicija i nevladine organizacije za odbranu ljudskih prava optužile su vladu da je uhapsila brojne opozicionare i ograničila kapacitet partija da vode kampanju.\nOpozicija nije gajila nikakve iluzije, navodi agencija Frans pres. Tokom glasanja vodja opozicionog pokreta Musavat Isa Gambar rekao je da je pobeda partije predsednika Alijeva odlučena unapred „u nedostatku jakih opozicionih kandidata i zbog brojnih neregularnosti“.\nGlavne opozicione partije, medju kojima i Nacionalni savet demokratskih snaga (CNFD), Musavat i Demokratska partija Azerbejdžana, bojkotovale su izbore, ocenivši da su oni samo privid izbora.\nMedjutim, s druge strane, savetnik predsednika Ali Gasanov rekao je za Frans pres da su izbori održani na potpuno transparentan i demokratski način.\nUkupno 5,9 miliona glasača moglo je da glasa za 125 članova parlamenta za narednih pet godina. Izlaznost je bila 55,7 odsto, prema navodima izborne komisije.\nOrganizacija ze evropsku bezbednost i saradnju (OEBS) odbila je da pošalje medjunarodne posmatrače zbog restrikcija koje su uvele vlasti.\nSvaki oblik suprotstavljanja vlasti kažnjavaju se u ovoj zemlji bogatoj naftom, a nevladine organizacije za odbranu ljudskih prava navode da se situacija pogoršala od kada je predsednik izabran treći put 2013. godine.\nAmnesti internešenel je navela da je najmanje 20 ljudi sada u zatvoru samo zato što su doveli u pitanje politiku vlade.\nPre dolaska sadašnjeg predsednika na vlast, njegov otac Hajdar Alijev bio je na čelu Azerbejdžana skoro bez prekida od 1969. do 2003.


Cena vanrednih izbora: Milijarde dinara i zakoni na ledu – Gerila\nGerila > Politika > Cena vanrednih izbora: Milijarde dinara i zakoni na ledu\nCena vanrednih izbora: Milijarde dinara i zakoni na ledu\nobjavljeno na Apr. 16, 2019 u 7:58 pm\nVrh Srpske napredne stranke zakazao je za utorak sednicu predsedništva na kojoj će se razgovarati i o mogućim parlamentarnim izborima, prenele su Večernje novosti.\nUkoliko do izbora dođe ove godine, biće to deveti vanredni parlamentarni izbori u Srbiji od uvođenja višestranačja.\nNa prevremene izbore troše se milijarde dinara, zakoni se tokom kampanje donose van redovnih procedura, a posmatrači i državna administracija nemaju dovoljno vremena da se za izbore pripreme, kažu stručnjaci.\nPROČITAJTE JOŠ: JUTKA NE PRESTAJE SA KRIMINALOM: OTPISAN DUG ZA OVU OD 226 HILJADA!\nU poslednjih šest godina građani su čak tri puta vanredno birali članove Skupštine, a to nas je koštalo 5,4 milijarde dinara, pokazuje istraživanje Nacionalne koalicije za decentralizaciju (NKD), nevladine organizacije koji okuplja 15 organizacija iz 11 gradova.\n„Za taj novac, mogli smo da napravimo osam vrtića, 12 škola i isplatimo više od 117.000 prosečnih plata“, kaže direktor ove organizacije Mladen Jovanović za BBC na srpskom.\nOsam od 11: Zemlja vanrednih izbora\nOd uvođenja višestranačja u Srbiji je održano deset predsedničkih i 11 parlamentarnih izbora od kojih je čak osam bilo raspisano pre isteka mandata poslanika.\n„To u praksi znači – više od milijardu dinara troškova, zakoni koji se čekaju ili se pak donose po hitnom postupku, ali i novac sa strane kojem je teško ući u trag“, kaže Jovanović.\nU istraživanju organizacije NKD se navodi da je „sa novcem iz budžeta koji je opredeljene za vanredne parlamentarne izbore u poslednjih šest godina, Narodna skupština je mogla da radi skoro dve godine“, navodi se u istraživanju NKD.\nIstraživanje pokazuje i da nijedan nadležni državni organ u Srbiji ne poseduje sveobuhvatne podatke o izbornim troškovima.\n„Izbori dosta koštaju, ali je sistem kontrole troškova takođe dosta slab“, kaže Jovanović.\n„Dodatni problem je i korišćenja javnih resursa za promociju, koje obilato koristi ova vlast. Ali su to nekad radile i prethodne.“\nAnaliza NKD-a pokazuje i da je ukupna pauza u donošenju zakona, tokom trajanja vanrednih izbornih ciklusa 2014. i 2016. godine, iznosila ukupno 11 meseci.\n„U izbornim godinama se čak 70 odsto zakona donosilo po hitnom postupku dok je u neizbornim taj procenat iznosio 45 odsto.“\nPROČITAJTE JOŠ: POKRET SRBA SA KIM: VUČIĆ GLAVNA OPASNOST ZA KOSMET\nIzborni troškovi se odnose na više stavki – od štampanja listića do finansiranja predizborne kampanje.\nVanredni izbori 2016. godine tako su koštali 1.7 milijardi dinara, a najveći deo novca potrošen je na plate, zarade i ostale naknade građanima koji su uključeni u sprovođenje izbornog procesa, podaci su organizacije CRTA, koja posmatra izbore.\nSve to se plaća iz budžeta Republike Srbije.\nZakon o finansiranju političkih aktivnosti predviđa 0.007 odsto poreskih prihoda u budžetu za troškove izborne kampanje.\nSve proglašene liste dobijaju 20 odsto tih sredstava, a preostalih 80 posto liste koje u parlament ulaze na osnovu broja osvojenih mandata.\nUbedljivo najviše novca za izbore odlazi Narodnoj Skupštini, koja prema podacima organizacije CRTA, dobija 50 odsto više sredstava nego sve ostale institucije u Srbiji, poput Upravnog suda, Agencije za borbu protiv korupcije i Republičkog zavoda za statistiku.\nU okviru sume za skupštinu su i sredstva koja su namenjena Republičkoj izbornoj komisiji za sprovođenje izbora.\nOdgovor je – Aleksandar Vučić.\nUkazom predsednika Republike raspušta se Skupština i raspisuju se izbori.\nParlament može da se raspusti ukoliko to predloži Vlada, s tim da taj predlog mora da bude obrazložen.\nOd dana raspisivanja do dana održavanja izbora ne može da protekne manje od 45 ni više od 60 dana.\nVanredni izbori i kvalitet procesa\nRaspisivanje izbora pre redovnog roka znači vanredne okolnosti za sve, kako za učesnike tako i organizatore i posmatrače izbornog procesa, upozorava programski direktor organizacije CRTA Raša Nedeljkov.\n„U slučaju vanrednih izbora neće biti vremena za kvalitetnu edukaciju članova biračkih odbora, niti za popravljanje uočenih propusta iz ranijih izbornih ciklusa“, kaže on za BBC na srpskom.\nNakon prevremenih parlamentarnih izbora 2016. godine, OEBS je u izveštaju o praćenju izbora naveo da su „osnovna građanska prava su bila poštovana ali su pristrasno izveštavanje u medijima, nepravedna prednost koju obezbeđuje status vladajuće stranke i nejasno razgraničenje državnih i stranačkih aktivnosti, poljuljali jednakost mogućnosti u takmičenju učesnika izbora.“\nOEBS je takođe naveo da su posmatrači ove organizacije obavešteni i o tome da je „vršen pritisak na birače, naročito one zaposlene u javnom sektoru“.\nStvaranje uslova za fer izbore je jedan od osnovnih zahteva protesta protiv vlade koji se od decembra održavaju širom Srbije. Na protestu koji je 13. aprila u Beogradu organizovala opozicija, iznesen je zahtev da „za formiranjem zajedničke komisije vlasti i opozicije za definisanje fer i poštenih izbornih uslova“.\nNedeljkov zato smatra da bi raspisivanje prevremenih izbora u ovom trenutku značilo da neće biti vremena da se otklone nedostaci u izbornom procesu.\n„U trenutku kada nema razloga za raspisivanje vanrednih izbora i kada deo opozicije traži dijalog za unapređenje izbornih uslova, odluka vlasti da raspiše vanredne izbore predstavljala bi namerno odustajanje od unapređenja izbornih uslova“, kaže Nedeljkov.\nŠta se do sada govorilo – jun ove ili mart naredne godine\nDa su naprednjaci „bliže“ odluci o vanrednim parlamentarnim izborima izjavio je krajem marta predsednik Srbije Aleksandar Vučić. On je tada rekao da Predsedništvo stranke nije donelo konačnu odluku o raspisivanju vanrednih parlamentarnih izbora.\nDodao je da, u slučaju da budu raspisani, izbori neće biti održani na jesen već „u junu ili na proleće naredne godine“.\nTermin za vanredne izbore, kako je ranije najavljeno, mogao bi da bude 23. ili 30. jun. U tom slučaju, izbori bi najranije mogli da budu raspisani 24. aprila, a najkasnije 9. maja.\n„Ja sam bio uzdržan i dogovorili smo se da u veoma kratkom roku kažem šta možemo da uradimo po pitanju našeg evropskog puta, Kosova i Metohije, velikih investicija“, kazao je Vučić.\nMinistar unutrašnjih poslova Nebojša Stefanović izjavio je tada da je „jun prvi realni mogući termin za održavanje vanrednih parlamentarnih izbora“ ali nije isključio mogućnost da se oni održe i u martu sledeće godine.\nOn je dodao da će sve biti jasnije u narednih 20 dana, što je upravo – sada.\n„Da li će građanima zapravo zaista biti ponuđena mogućnost izbora ili će to biti nekakvi izbori po Vučićevim pravilima na kojima glasaju ucenjeni, uplašeni, zastrašeni i na druge načine maltretirani ljudi“, rekla je Aleksandra Jerkov iz Demokratske stranke.\nPROČITAJTE JOŠ: SINDIKALCI IZ CELE SRBIJE DOLAZE U KRAGUJEVAC!\n(izvor: BBC na srpskom, Danas)\nTagovi2019aleksandar vučićbudućnost srbijejun 2019milijarde dinarapredizborna kampanjatroskovivanredni izbori


U VLASNIŠTVU “SUPER PETROLA” Uskoro izgradnja prvog odmorišta na autoputu Banjaluka-Gradiška | Banjaluka.net\nU VLASNIŠTVU “SUPER PETROLA” Uskoro izgradnja prvog odmorišta na autoputu Banjaluka-Gradiška\nPrivrednom društvu “Super petrol” iz Banjaluke dodijeljena je koncesija za izgradnju, korišćenje i održavanje odmorišta Lužani na autoputu Banjaluka-Gradiška, koje bi za godinu trebalo da bude na usluzi vozačima i putnicima.\nU rješenju koje je objavljeno u “Službenom glasniku RS” navedeno je da se koncesija dodjeljuje na period od 30 godina.\n– Koncesionar je dužan uplatiti u korist budžeta RS jednokratnu koncesionu naknadu za ustupljeno pravo u iznosu od 134 473 KM, koja se uplaćuje pri zaključenju ugovora o koncesiji. Visina naknade za pravo korišćenja predmeta koncesije iznosi dva odsto od ukupnog godišnjeg prihoda ostvarenog obavljanjem koncesione djelatnosti – navedeno je u rješenju.\nVlada je zadužila Ministarstvo finansija RS da u idućih 30 dana Komisiji za koncesije dostavi prijedlog ugovora o koncesiji, radi davanja saglasnosti na njega.\n– Ako koncesionar u roku od 60 dana od dana stupanja na snagu ovog rješenja ne potpiše ugovor o koncesiji, gubi sva prava predviđena ovim rješenjem – navedeno je u dokumentu.\nMinistar saobraćaja i veza RS Neđo Trninić ističe da je na odmorištu Lužani, smještenom između dvije petlje na autoputu Banjaluka-Gradiška, predviđena izgradnja više uslužnih objekata s obje strane autoputa, uključujući benzinske stanice, trgovine, restorane, sanitarne prostorije i parking.\n– Tender za dodjelu koncesije raspisan je na osnovu inicijative ove firme, a oni su se jedini i prijavili i ispunili propisane uslove. Nadam se da će ugovor uskoro biti potpisan, te da nema prepreke da za godinu, nakon što se potpiše ugovor o koncesiji, dobijemo završeno odmorište – rekao je Trninić.\nAutoput Banjaluka-Gradiška, koji je u saobraćaj pušten 2011. godine, dug je 32 kilometra. Jedna naftna kompanija u RS je prije tri godine pokrenula inicijativu za gradnju i korišćenje odmorišta Lužani, a Vlada Srpske je 3. septembra 2015. godine raspisala javni poziv za dodjelu koncesije. Međutim, u predviđenom roku od 60 dana nije pristigla nijedna ponuda, te je postupak za dodjelu koncesije poništen.\nNeđo Trninić ističe da je u planu i izgradnja odmorišta Brkića voda na dionici autoputa Banjaluka-Doboj, koja je u oktobru u potpunosti puštena u saobraćaj.\n– Dobili smo samoinicijativnu ponudu za izgradnju ovog odmorišta i uskoro će biti raspisan tender za dodjelu koncesije, po potpuno istim uslovima kao za Lužane – rekao je Trninić.


Poraz košarkaša Mladosti, pobeda košarkašica Palanačkog sistema\nPoraz pretrpeli i kadeti Mladosti\nU 5. kolu Druge lige Srbije, košarkaši palanačke Mladosti su poraženi na gostovanju u Novom Sadu. Ekipa Vojvodine je pobedila Palančane rezultatom 101: 91. Najzaslužniji za trijumf Novosadjana bili su Jovanović i Berbakov sa po 23 poena, dok su se u taboru Mladosti istakli Šparović sa 20 poena, Vranić sa 16 i Čvorović sa 15 poena. Mladost ima učinak od dve pobede i tri poraza.\nKošarkašice Palanačkog sistema su u ostvarile drugu uzastopnu pobedu u prvenstvu Druge lige Srbije, grupa Jug. U hali OŠ Vuk Karadžić, u 4. kolu, Palančanke su savladale ekipu "Studenta 2" iz Niša rezultatom 60:52. Palanački sistem ima učinak od dve pobede i dva poraza\nKošarkaši Mladosti su pretrpeli poraz u 2. kolu Kadetske lige Srbije. U hali OŠ Vuk Karadžić, ekipa Zemuna je pobedila palanački sastav rezultatom 104:70. Najefikasniji u pobedničkom timu bio je Mićović sa 26 poena, dok su se u redovima Mladosti istakli Todorović sa 26 i Milanović sa 19 poena.


RTS :: Mihajlović: Važno je intenzivirati dijalog između Beograda i Prištine\nPolitika Mihajlović: Važno je intenzivirati dijalog između Beograda i Prištine\nMihajlović: Važno je intenzivirati dijalog između Beograda i Prištine\nponedeljak, 25. jun 2018, 12:31 -> 13:21\nVažno je da se razgovori između Beograda i Prištine nastavljaju, ali i intenziviraju, izjavila je ministarka građevinarstva, saobraćaja i infrastrukture Zorana Mihalović i dodala da je još važniji dogovor dve strane da će se svaki problem rešavati mirnim putem.\n"Nadam se da će Priština to poštovati", rekla je Zorana Mihajlović novinarima komentarišući jučerašnji nastavak dijaloga Beograda i Prištine u Briselu, kome su prisustvovali sprski predsednik Aleksandar Vučić i kosovski predsednik Hašim Tači.\nPrema njenim rečima, nastavak dijaloga je bitan kako za ljude koji žive u južnoj srpskoj pokrajini, tako i za budućnost dijaloga.\n"Važno je i da intenziviramo dijalog između Beograda i Prištine, jer je došlo vreme da to pitanje rešimo zbog budućnosti Srbije", ocenila je Mihajlović.\nUpitana da prokomentariše izjave opozicije o mogućem referendumu i špekulacijama koje će pitanje biti postavljeno pred naciju, Mihajlović je rekla da opoziciju ne bi da komentrariše, jer su to, kaže, ljudi koji su nekada vodili Srbiju i koji su stvorili dosta problema, koje danas treba popraviti, "kako bismo od ništa, dobili nešto".\n"To 'ništa' nisu rezultati politike ove Vlade, već prethodnih vlada", naglasila je Mihajlović.\nIstakla je da će se predsednik Srbije "sigurno u nekom trenutku obratiti naciji", a da je trenutno rano prognozirati na koji će način biti realizovan referendum.\n"Hajde da vidimo kako će ići razgovori sa Prištinom, da li će se intezivirati, da li će se dogovori poštovati, a dogovor je da se sve rešava mirnim putem", zaključila je Mihajlović.\n"Otvaranje poglavlja važno za privredu i ulagače"\nOtvaranje novih poglavlja u procesu pregovora sa EU je od velike važnosti za Srbiju, jer je usklađivanje srpskog zakonodavstva sa standardima EU jedno je od prvih pitanja svakog investitora koji dolazi iz Evrope, izjavila je Mihajlović.\n"Za Srbiju je značajno da uskladi svoje zakone sa evropskim, nevezano da li je reč o infrastrukturi ili nekoj drugoj oblasti, to je pitanje svakog investitora, pored brizine, načina i uslova poslovanja, kao i postojanja dobre infrastrukture", rekla je Mihajlović novinarima komentarišući današnje otvaranje dva nova poglavlja za Srbiju u Luksemburgu.\nNaime, reč je o Poglavlju 33 - finansijske i budžetske odbredbe i Poglavlju 13 - ribarstvo.\n"Nema dileme da je naš strateški interes članstvo u EU, ali pre svega standardi EU", naglasila je Mihajlović nakon sastanka sa delegacijom poslovnog udruženja "Pokret francuskih kompanija" - MEDEF.\nKaže da je tokom sastanka sa francuskim privrednicima bilo reči o signalizaciji i pruzi Beograd-Budimpešta i dodala da iako su izvori finansiranja tog projekta različiti, svi ugovori, i sa kineskim i sa ruskim partnerima, u skladu su sa EU.\nOna je ukazala i da je svaki zakon koji se usvoji u srpskom parlamentu u potpunosti usklađen sa standardima EU.\n"Svaki naš zakon, pored svih naših ministarstava i institucija koje to proveravaju, odlazi u Evropsku komisiju, koja, takođe, daje svoje mišljenje i dok se ne usaglasimo u svemu ti zakoni nisu u parlametnu", rekla je ministarka.\nŠarl Paradi, predsednik Francusko-srpskog poslovnog saveta, saglasio se sa ministarkom da je usklađivanje zakonodavstva između Srbije i EU važno za privrednike koji posluju u Srbiji.\n"Kada zakonodavstvo bude u potpunosti usaglašeno sa EU, doprineće jačoj pravnoj sigurnosti preduzećima, a ugovori će biti bolji", zaključio je Paradi.\n1 Stefanović: Neshvatljivo je da SzS optužuje za izdaju\n2 Vučić sa svetskim zvaničnicima u Minhenu, zahvalnost Merkelovoj na podršci\n3 Pavlović za RTS: Na albansku platformu odgovorio bih srpskom\n4 Vučić ne očekuje sporazum sa Prištinom ove godine\n5 Tači uveren u postizanje sporazuma sa Beogradom ove godine\nPuna podrska decku Belgijsko pivo Luseri.... Treba reci Besmisleno


Senator Lot podneo ostavku - 2002-12-20\nPovinujuæi se pritisku svojih republikanskih kolega, senator Lot je u pismenoj izjavi podneo ostavku na položaj lidera senatske veæine, rekavši da to èini u interesu izgradnje najbolje moguæe politièke platforme za buduænost zemlje. Lot se našao izložen lavini kritika zbog izjave koju je dao ranije ovog meseca, na proslavi stotog rodjendana senatora Stroma Turmonda, koji je najavio povlaèenje iz Senata. Lot je tada rekao da bi za zemlju bilo bolje da je 1948. godine za predsednika bio izabran kandidat Turmond, koji se tada zalagao za rasnu segregaciju. Ta izjava izazvala je politièku oluju, koja je sadržavala èak i retku kritiku republikanskog lidera od strane predsednika Buša. Republikanci u Senatu - medju njima i senator iz Virdžinije Džordž Alen - zabrinuti da bi kontroverza mogla da ih ometa u sprovodjenju svog programa, odmah su pozdravili Lotovu odluku:\n”Brinulo me je to da æemo se - ako ne promenimo vodju i ne nadjemo nekoga ko adekvatno odražava naša uverenja, principe i ideje - zaglibiti u neaktivnost, umesto da u januaru krenemo napred, kako je potrebno.“\nU pisanom saopštenju, predsednik Buš je rekao da poštuje odluku senatora Lota i da je zadovoljan što æe on nastaviti da služi svojoj zemlji u Senatu. Ostavka Trenta Lota stupa na snagu 6. januara, kada æe republikanski senatori odluèivati o tome ko æe ga naslediti. Senator iz Tenesija Bil Frist, bliski saradnik predsednika Buša, prvi je republikanac koji je izrazio interesovanje za taj položaj. Njegovu kandidaturu podržava nekoliko senatora, ukljuèujuæi Pita Domenièija iz države Nju Meksiko:\n”Mislim da je to jasno i oèigledno i da bi trebalo da jednoglasno izaberemo Bila Frista.“\nBuduæi vodja demokrata u Predstavnièkom domu, Nensi Pelosi iz Kalifornije, nazvala je Lotovu ostavku ”važnim korakom,“ ali je dodala da republikanci treba da uèine više po pitanju medjurasnih odnosa.


Ukupan dug katalonskog kluba iznosi preko milijardu evra! Ili tačnije ravno 1.170.000.000 evropskih novčanica, što je potvrdio i godišnji finansijski izveštaj. Odlazeći predsednik Đosep Marija Bartomeu je lošim poslovanjem doveo klub na ivicu propasti.\nBarseloni je već u sezoni 2019/2020 potvrđen dug od preko milijardu evra, a po stavkama to izgleda ovako: 730 miliona evra su kratkoročni dugovi, još 138 miliona evra dolazi na naplatu posle sezone 2021/2022, pa još 71 miliona evra po završetku takmičarske 2022/2023. i zatim neverovatnih 233 miliona evra u 2024. godini.\nNajveći dugovi su prema raznim bankama od 256 miliona evra. U smanjenju dugovanja nije pomogla ni činjenica da se u novembru ekipa dogovorila da se trenutno odrekne čak 122 miliona evra, što bi trebalo da bude isplaćeno u naredne četiri godine i to predstavlja dodatno opterećenje.\nJoš 2,5 miliona evra se duguje na ime osiguranja. Barselona je od početka pandemije korona virusa do danas izgubila 100 miliona evra, što je javno izneo prvo predsednički kandidat Đoan Laporta prilikom predaje potpisa za izbore.\nKatalonski klub je u takmičarskoj 2019/20. obrnuo 855 miliona evra, što je za 203 miliona manje od planiranih milijardu evra. Osim pandemije, najveće opterećenje na budžet vrše i neizmireni troškovi transfera prema drugim klubovima. Kratkoročni dugovi su oko 126 miliona evra, a kada se na to dodaju dugoročne obaveze minus je blizu 200 miliona.


Uskoro zajednički razvojni projekti prekodrinskih gradova i opština - Zvornicki.ba\nUskoro zajednički razvojni projekti prekodrinskih gradova i opština\nGradonačelnik grada Zvornik Zoran Stevanović i ministar bez portfelja zadužen za inovacije i tehnološki razvoj u Vladi Srbije Nenad Popović razgovarali su o saradnji i realizaciji zajedničkih razvojnih projekata između pograničnih opština iz Srbije i BiH.\nSastanku sa ministrom prisustvovali su i predsjednik opštine Mali Zvornik Zoran Jevtić i načelnik opštine Osmaci Ljubo Petrović.\nMinistar Popović je istakao da je ekonomija ključna za razvoj odnosa Srbije i Republike Srpske , kao i da Beograd i Banjaluka treba da jačaju specijalne i paralelne veze u svim oblastima. Popović je posebno naglasio značaj prekogranične saradnje između opština u Srbiji i Republici Srpskoj. Popović je istakao da RS nikada nije imala veću podršku od Srbije nego danas, a da je to rezultat zajedničkih napora predsjednika Srbije Aleksandra Vučića i predsjednika RS Milorada Dodika, navodi se u saopštenju iz Vlade Srbije.\nGradonačelnik Stevanović smatra da je ekonomska saradnja prioritet za građane ovih opština:“Lokalne samouprave će učiniti sve iz svojih nadležnosti da pomenuta saradnja bude što efikasnija i uspješnija“.


Tužilaštvo je i protiv predloga da mu se pritvor zameni kućnim pritvorom odnosno merom napuštanja stana, rečeno je Tanjugu u tom tužilaštvu.\nVukotić, koji se povezuje sa crnogorskim škaljarskim klanom”, optužen je za korišćenje falsifikovanog makedonskog pasoša sa njegovom slikom, ali na ime Georgi Andonov i u pritvoru je zbog opasnosti od bekstva, i bojazni da bi mogao da ponovi krivično delo.\nSudija koja će odlučivati o predlogu odbrane za Vukotićevu odbranu za slobodu uz jemstvo, ili da mu se odredi kućni pritvor, dala je u utorak tužilaštvu rok od tri dana da se izjasni o predlogu.\nTužilaštvo je u dopisu sudu podsetilo na nedavnu odluku Višeg suda kojom je odbijena žalba odbrane na rešenje o produženju pritvora, i nije dalo saglasnost za ukidanje pritvora uz jemstvo. Međutim, sud prilikom odlučivanja nije vezan stavom tužioca.\nVukotić je na početku suđenja negirao da je vođa škaljarskog klana”, kako su ga prozvali mediji, nije poricao da je putovao sa lažnim pasošem, ali je tvrdio da ga je koristio u državama van Srbije kako bi izbegao maltretiranje po aerodromima.\nDrugo osnovno javno tužilatvo u Beogradu optužnim predlogom tereti Vukotića za produženo krivično delo falsifikovanje isprave za koje je zaprećena kazna zatvora od tri meseca do pet godina.\nVukotić je uhapšen 10. septembra u turskom letovalištu Antalija sa falsifikovanim makedonskim pasošem na ime Georgije Andonov i već sutradan je deportovan u Srbiju.


Nemački “Help” ponovo u Bujanovcu - Bujanovačke\nPočetna DRUŠTVO Nemački “Help” ponovo u Bujanovcu\nNemački “Help” ponovo u Bujanovcu\nBujanovačke6. mar 2018.DRUŠTVO, NASLOVNA0\nBUJANOVAC, 6. mart 2018. (Foto Bujanovačke: Stanojković i Kamberi)- Predsednik bujanovačke opštine Šaip Kamberi i šef kancelarije “Help” u Vranju Bane Stanojković u utorak su, u Bujanovcu, potpisali ugovor o realizaciji projekta podrške porodicama tražiocima azila u Republici Srbiji.\nProgramski fokus, po Stanokovićevim rečima, biće usmeren na Beograd, Bujanovac,Kragujevac, Kruševac, Leskovac, Niš, Pirot, Požarevac, Suboticu i Vranje.\n– Opšti cilj projekta, koji će trajati tri godine, je podrška povratnicima na osnovu ugovora o readmisiji, kao i lokalnom socijalno ugroženom stanovništvu. Vrednost projekta je skoro 3 miliona evra. Program finansira Ministarstvo za ekonomsku saradnju Savezne Republike Nemačke, preko nemačke organizacije za međunarodnu saradnju, a sprovodi ga „Help“- rekao je Stanojković.\nKamberi je podsetio da se „Help“, nakon četiri godine pauze, ponovo vraća u opštinu Bujanovac.\nOsim pomoći azilantima, za mesec dana bi trebalo da krene i realizacija drugog projekta vezanog za samozapošljavanje lokalnog stanovništva.\nStanojković je naglasio da će najavljeni ugovor biti isključivo za dohodovne aktivnosti, odnosno za grantove koje finansira EU.\nSve informacije zainteresovani mogu dobiti posredstvom Kancelarije za lokalni ekonomski razvoj opštine Bujanovac (KLER).\nTAGBane stanojković Help Šaip Kamberi\nPrevious PostMuškarac iz Rajinca uhapšen zbog prodaje droge Next PostBokserski turnir u nedelju a ne u subotu


“Raseljeni u Crnoj Gori izloženi diskriminaciji” GracanicaOnline.Info\n“Raseljeni u Crnoj Gori izloženi diskriminaciji”\nDrugi put, u poslednjih desetak dana, predsednik Srpske liste, Slavko Simić, obišao je raseljene u Podgorici i Sutomoru, uručivši njihovim aktivistima iz Saveza udruženja raseljenih u Crnoj Gori i Udruženja “Kosmet”, obećanu pomoć u kancelarijskom materijalu i tehničkim sredstvima.\nRaseljeni u Crnoj Gori su nezadovoljni svojim negrađanskim statusom i izloženi su ozbiljnoj diskriminaciji, ističu njihovi predstavnici. Takođe, raseljeni u Crnoj Gori se nadaju da će se steći uslovi za njihov povratak na Kosovo, što je želja većine.\n„To što nema povratka ili je on minimalan, to govori o neuspehu međunarodnih misija, u prvom redu UNMIK-a i KFOR-a, čiji mandat je bio da omoguće bezbedan život svima u pokrajini, kao i povratak prognanima. Iako na osnovu svega što smo do sada videli i doživeli, više nismo optimisti, verujemo da pod pritiskom Brisela i dalje ima nade da zaživi Zajednica srpskih opština na KiM, kroz koju vidimo šansu da se realizuju i konkretni povratnički projekti”, kazao je predsednik Saveza udruženja raseljenih u CG, Milenko Jovanović.\nTokom sastanaka u Sutomoru i Podgorici konstatovano je kako je veoma dobro što Kancelarija za Kosovo i Metohiju Vlade Srbije, prištinsko Ministarstvo za zajednice i povratak i rukovodstvo Srpske liste u poslednje vreme imaju konkretnu saradnju sa krovnom raseljeničkom asocijacijom i što su učestale posete predstavnika ta tri subjekta kosmetskim raseljenicima u Crnoj Gori, ističe se u saopštenju Srpske liste, dostavljenom medijima posle Simićeve posete Crnoj Gori.\nRaseljene u odmaralištu Ferijalnog saveza Kosova i Metohije u Sutomoru je posebno interosovalo kako napreduje projekat izgradnje naselja „Sunčana dolina“, na severu Kosova. Simić je upoznao raseljene da izgradnja „Sunčane doline“ teče planiranom dinamikom, navodeći da očekuje da se po završetku gradnje naselja, u njemu nađe značajan broj raseljenih iz Crne Gore koji su rešeni da život sa svojim porodicama nastave na prostoru Kosova i Metohije.\nI na sastanku u Crnoj Gori, Simić je podsetio da je danas trinaeseta godišnjica od ubistva srpskih dečaka na reci Bistrici u Goraždevcu, za koje nisu pronađeni krivci, uputivši apel istražnim organima na Kosovu, a posebno predstavnicima Euleks misije, da konačno rasvetle ovaj zločin i počinioce privedu pravdi.\n„To je minimum potrebnog da bi građani stekli institucionalno poverenje koje je veoma važno da bi kosmetski Srbi osećali sigurnost i vladavinu prava. Sigurnost i vladavina prava su najvažniji kada je u pitanju povratak raseljenih, ali i opstanak ostalih Srba i nealbanaca koji žive na Kosovu i Metohiji “, zaključio je Simić.\nPrevious B. Stojanović: Moje misli su sa porodicama nastradalih na Bistrici\nNext SNF: Srpska lista izašla iz okvira mandata i političke logike\n20. oktobra 2021., 00:45


Naučna konferencija 'Jahorinski poslovni forum' - Privredna štampa\nPeta naučna konferencija s međunarodnim učešćem ”Jahorinski poslovni forum” bit će održana od 24. do 26. februara na Jahorini.\nKonferencija, čiji su organizatori Ekonomski fakultet Univerziteta u Istočnom Sarajevu, Ekonomski fakultet u Subotici, Ekonomski fakultet u Podgorici i Centar za inovativnost i preduzetništvo Univerziteta u Zenici, okupit će veliki broj turizmologa, naučnih radnika, privrednika iz zemlje i regiona, koji će izlagati o temi “Turizam i konkurentnost”.\nTokom plenarne sjednice, kao i u dvije odvojene sesije posvećene ekonomiji i turizmu, bit će predstavljeno 50 radova priznatih naučnika, stručnjaka, kao i studenata s univerziteta iz BiH, Srbije, Hrvatske, Crne Gore i Bugarske. Na konferenciji će učestvovati i izlagati svoje radove oko 150 naučnika, stručnjaka i studenata.\nNa konferenciji će, po prvi put, biti održan naučno – stručni panel, čiji je cilj da okupi profesionalce iz svih segmenata turističke industrije, predstavnike akademske zajednice, javnog sektora, međunarodnih institucija i asocijacija, koji će, kroz diskusiju, definisati konkretne prijedloge za razvoj turizma i pratećih grana ekonomije koji bi bili primjenjivi u praksi.\nNa današnjem trgovanju na Banjalučkoj berzi ostvaren je promet od 121.360,34 KM, kroz 36 transakcija. Vrijednost BIRS indeksa se povećala…\nBosna Bank International (BBI) u svojim strateškim planovima posebnu pažnju posvećuje obrazovanju i stručnom usavršavanju zaposlenika. Intenzivno profesionalno usavršavanje provodi…\nSamo 32 posto žena u BiH aktivno je na tržištu rada - zaposleno, samozaposleno ili je u potrazi za poslom,…


Novi tender za aparat kojim se testiraju vozači na drogu\nPonedeljak , 2018-08-27 | 13:08:34\nGradska uprava Novog Pazara raspisala je treći tender za kupovinu aparata i ampula za detekciju psihoaktivnih supstanci u organizmu, koji će donirati saobraćajnoj policiji, saznaje radio Sto plus.\nTender je raspisan po nalogu Saveta za bezbednost saobraćaja grada Novog Pazara, a rok za podnošenje ponuda ističe u četvrtak, 30. avgusta, u podne.\nOdbornici lokalnog parlamenta doneli su početkom godine odluku da za nabavku ovog uređaja, kojim će policija moći da testira vozače na prisustvo droge, iz gradske kase bude izdvojeno milion dinara, a ovaj novac prikupljen je naplatom kazni za saobraćajne prekršaje.\nNaš radio saznaje da na prvom tenderu, koji je raspisan u martu ove godine, nije bilo zainteresovanih ponuđača, dok se na drugom, dva meseca kasnije, javila jedna firma čija je ponuda bile veća od predviđenih novčanih sredstava.\nTenderskom dokumentacijom je predviđeno da analizator ima mogućnosti da, za manje od 10 minuta, iz pljuvačke vozača detektuje prisustvo najmanje sedam grupa narkotika i to opijata, kokaina, amfetamina, metamfetamina, metadona, thc i benzodijazepina.\nAparat će posedovati memoriju od najmanje 500 merenja, mogućnost unošenja podataka o testiranoj osobi i štampanje rezultata na licu mesta.\nKako je ranije pisao naš radio, Policijska uprava u Novom Pazaru ne poseduje ovakvu opremu, a za testiranje prisustva psihoaktivnih supstanci u organizmu vozača koristili su uređaj koji su pozajmljivali od kolega iz Čačka.


Pojedine odredbe ugovora potrebno usaglasiti sa pravnim sistemom Crne Gore | MINA\nNaslovnicaCrna GoraPojedine odredbe ugovora potrebno usaglasiti sa pravnim sistemom Crne Gore\nPojedine odredbe ugovora potrebno usaglasiti sa pravnim sistemom Crne Gore\nPodgorica, (MINA) – Pojedine odredbe prvobitnog Nacrta temeljnog ugovora potrebno je usaglasiti sa pravnim sistemom Crne Gore, kazao je premijer Zdravko Krivokapić u pismu patrijarhu Srpske pravoslavne crkve (SPC) Porfiriju, dodajući da su posrijedi više tehničke, nego suštinske izmjene.\nKako je saopšteno iz Vlade, u pismu koje je Krivokapić uputio Porfiriju dato je obrazloženje Vladinih predloga za izmjene prvobitnog Nacrta temeljnog ugovora.\nTe izmjene odnose se na, kako se navodi, potrebu usaglašavanja pojedinih odredbi ugovora sa pravnim sistemom Crne Gore, kao i na dodatna terminološka pojašnjenja određenih rješenja.\n“U prvobitnoj verziji Nacrta ugovora koristi se pojam „sudska istraga”, pored činjenice da u Crnoj Gori već desetak godina istraga nije u nadležnosti sudova, već tužilaštva”, kaže se u saopštenju.\nNavodi se da je ukazano i da korišćenje termina „mjere bezbjednosti” u prvobitnom Nacrtu ugovora nije kompatibilno sa određenjima iz Krivičnog zakonika Crne Gore, imajući u vidu način na koji je definisan taj institut.\nDodaje se da, kada je u pitanju određivanje strana potpisnica ugovora i uslova za građenje objekata vjerskih zajednica u Crnoj Gori, ukazano je da u prvobitnom Nacrtu ugovora rješenja nijesu u saglasnosti sa važećim članovima 10 i 42 stav 4 Zakona o slobodi vjeroispovjesti.\n“U pismu premijera ukazuje se na potrebu dorade odredbe ugovora koja se tiče posebne zaštite imovine Crkve, a koja ujedno predstavlja i kulturnu baštinu države, te se upućuje na primjenu Zakona o zaštiti kulturnih dobara”, navodi se u saopštenju.\nU odnosu na pitanje restitucije crkvene imovine, u pismu se, kako je saopšteno iz Vlade, navodi da je predloženim izmjenama taj dio ugovora izjednačen sa rješenjima iz ugovora koji su potpisani sa drugim vjerskim zajednicama.\n“Na kraju se konstatuje da izmjene koje je predložila Vlada doprinose unapređenju kvaliteta dokumenta, kako on kasnije ne bi mogao biti osporavan u cjelini, ili u pojedinim djelovima”, kaže se u saopštenju.\nKrivokapić je, kako se navodi, u pismu rekao da je spreman da se proces usaglašavanja završi u najkraćem roku, kako bi Temeljni ugovor bio potpisan.\n“Iz svega proizlazi da se više radi o tehničkim pitanjima i potpunom usaglašavnju sa pravnom tekovinom Crne Gore, nego o neki suštinskim pitanjima koja dovode u pitanje odnos između Crne Gore i SPC”, navodi se u saopštenju.


Amerika traži odgovore od Teherana o atomskoj bombi - Klix.ba\nNakon objave IAEA-e\nAmerika traži odgovore od Teherana o atomskoj bombi\n12.11.2011. u 10:04\nAmerički državni sekretar Hillary Clinton zatražila je danas da Iran u narednih nekoliko dana odgovori na optužbe kontrolne agencije UN o tome da je Islamska Republika pokušala da napravi atomsku bombu.\nClintonova je u govoru na azijsko-pacifičkom samitu u Honoluluu rekla da SAD obavljaju konsultacije sa saveznicima o daljem jačanju pritiska na Teheran. Ona nije precizirala o kojoj vrsti akcije je riječ.\nMeđunarodna agencija za atomsku energiju (IAEA) objavila je ranije ove sedmice da je Iran radio na razvoju nuklearnog oružja i da to možda čini i danas.\n"Iran je se odavno bavi obmanjivanjem i poricanjem kada je riječ o njegovom nuklearnom programu. Očekujemo da Iran u narednim danima odgovori na ozbiljna pitanja iz ovog izvještaja", rela je Clintonova.\nAgencija UN juče je podijelila satelitske snimke, pisma i dijagrame sa 35 zemalja, kako bi podržala optužbe iznesene u izvještaju. Glavni iranski izaslanik u IAEA odbacio je ovu prezentaciju kao materijal koji su fabrikovale SAD i njihovi saveznici.\nOčekuje se da će predsjednik SAD Barack Obama zatražiti zauzimanje zajedničkog stava prema Iranu tokom predstojećeg sastanka sa svjetskim liderima na marginama samita u Honoluluu.\nRusija i Kina ranije su već objavile da ne podržavaju uvođenje novih sankcija protiv Irana, što umanjuje mogućnost da će Vijeće sigurnosti UN usvojiti novi paket mjera.\nIzvještaj IAEA podstakao je i spekulacije o mogućem jednostranom izraelskom vojnom napadu na iranske nuklearne lokacije.


Niška televizija » Panel diskusija “Korupcija u policiji u Srbiji” (VIDEO)\nPanel diskusija “Korupcija u policiji u Srbiji” (VIDEO)\nObjavljeno 15.04.2014. 15:27\nBrojna istraživanja javnog mnjenja, statistički podaci i procene pokazuju da je korupcija u policiji i dalje prisutna, istakli su predstavnici brojnih nevladinih organizacija na panel diskusiji “Korupcija u policiji u Srbiji”. Zbog toga je, kako kažu, neophodno, uspostaviti sistem koji će osigurati da policija ne deluje izvan pravila i kako bi se njihova odgovornost povećala.\nOsim što je neophodno da se uspostavi sistem, ono na čemu treba raditi je i pooštravanje kriterijuma za prijem ljudi u policiju, a neophodno je i unapređenje unutrašnjeg sistema kontrole, kaže Saša Đorđević iz Beogradskog centra za bezbednosnu politiku.\nMilan Stevanović iz organizacije Protekta kaže da su istraživanja pokazala da je najveći broj zabeleženih slučajeva korupcije u Nišu vezan za žandarmeriju. To pokazuje da je reforma sistema neophodna kako bi se vratilo poverenje građana, dodaje on.\nOsim u žandarmeriji, korupcija je najprisutnija u saobraćajnoj i pograničnoj policiji sa kojima građani i imaju najviše kontakata, dodaju organizatori tribine.


Učestvujte u nagradnom foto-konkursu 'Viki voli Zemlju 2016' - Novosti - Turistički svet\nUčestvujte u nagradnom foto-konkursu "Viki voli Zemlju 2016"\nVikimedija Srbije, u saradnji sa Zavodom za zaštitu prirode Srbije i Turističkom organizacijom Srbije, organizuje nagradni foto-konkurs "Viki voli Zemlju", od 1. do 31. maja 2016. godine, sa ciljem prikupljanja fotografija zaštićenih prirodnih dobara (nacionalnih parkova, rezervata, zaštićenih područja...) širom Srbije.\nSrbija ima veliki broj zaštićenih prirodnih celina i dobara, ali su ona najčešće nepoznata i nedostupna javnosti. Cilj projekta je, s jedne strane, fotografisanje pod slobodnom licencom što više prirodnih spomenika, a sa druge strane - doprinos povećanju javne svesti o očuvanju prirode.\nFoto-konkurs „Viki voli Zemlju” (Wiki Loves Earth - WLE) je međunarodno godišnje takmičenje koje se organizuje u više od 20 zemalja. Takmičenje je prvi put održano 2013. godine u organizaciji Vikipedije na ukrajinskom jeziku. Prošle godine je na globalnom nivou više od 8.500 učesnika poslalo više od 100 hiljada fotografija.\nViše informacija o konkursu možete pronaći na sajtu: www.vikivolizemlju.rs, a o međunarodnom projektu „Viki voli Zemlju“ na zvaničnoj stranici konkursa: www.wikilovesearth.org.


Eksproprijacija zemljišta za „Južni tok“ će koštati 24 miliona evra | ENERGETIKArs.com\nNalazite se na Home » Gas » Eksproprijacija zemljišta za „Južni tok“ će koštati 24 miliona evra\nEksproprijacija zemljišta za „Južni tok“ će koštati 24 miliona evra\nObjavljeno: 14:06, 12. фебруара 2013.\nBEOGRAD, Za trasu „Južnog toka“, koji će kroz Srbiju prolaziti u dužini od 450 kilometara, biće potrebno eksproprisati oko 10.000 parcela, odnosno oko 8.000 hektara zemljišta, što će koštati do 24 miliona evra.\nPredstavljajući u Skupštini Srbije Prijedlog zakona o „Južnom toku“, ministar energetike, razvoja i zaštite životne sredine Srbije Zorana Mihajlović rekla je da ovaj gasovod treba da omogući povećanje energetske bezbjednosti Srbije.\nOna je istakla da je gasovod značajan ne samo za privredni razvoj Srbije, nego i regiona, te dodala da su do sada urađeni studija izvodljivosti, generalni projekat i prostorni plan područja posebne namjene.\nMihajlovićeva je napomenula da se Srbija danas snabdijeva gasom iz samo jednog pravca, što je nesigurno, te da „Južni tok“ treba da obezbijedi drugi pravac dotoka gasa, poveća energetsku stabilnost države, ali i da doprinese povećanju broja radnih mjesta.\nOna je rekla da je izgradnja gasovoda „Južni tok“ veoma važan međunarodni projekat i da je zbog toga neophodno da se što prije uradi eksproprijacija zemljišta.\nPrijedlogom zakona o „Južnom toku“, koji ovaj gasovod definiše kao projekat od javnog interesa, utvrđuju se posebna pravila za potpunu eksproprijaciju zemljišta na trasi gasovoda.\nKorisnik eksproprijacije je Privredno društvo Južni tok Novi Sad, koje će biti zajedničko preduzeće „Srbijagasa“ sa 49 odsto vlasništva i ruskog „Gasproma“ sa 51 odsto vlasništva.\nPredviđena je isplata naknada i taksi vlasnicima parcela, koje se nalaze na trasi gasovoda, po cijeni koje ne mogu biti niže od tržišnih, uz davanje roka u kojem je privredno društvo Južni tok Novi Sad dužno da plati propisane takse i naknade.\nZa realizaciju tog projekta u državnom budžetu za 2013. godinu je obezbijeđeno oko 75 miliona evra. Ruski partner, kompanija „Gasprom“, koji u „Južnom toku“ ima 51 odsto vlasništva, obezbijediće dodatnih oko 75 miliona evra.\nMeđunarodni gasovod „Južni tok“, koji će koštati oko 16 milijardi evra, dopremaće ruski gas ispod Crnog mora, preko Bugarske, Srbije, Mađarske, Slovenije i Italije do potrošača u EU i centralnoj i jugoistočnoj Evropi, a jedan krak će ići i prema Republici Srpskoj.\nTags: fokus,gasovod,juzni tok,popularno,zorana mihajlovic


Sednica SO Dimitrovgrad: Usvojen Program mera podrške za sprovođenje poljoprivredne politike i politike ruralnog razvoja opštine Dimitrovgrad za 2018. godinu - Far\nNa sednici Skupštine opštine Dimitrovgrad, na kojoj se našlo 20 tačaka, odbornici su usvojili Program mera podrške za sprovođenje poljoprivredne politike i politike ruralnog razvoja opštine Dimitrovgrad za 2018. godinu, kao i set pravilnika za dodelu podsticajnih sredstava iz oblasti agraga.\nPomenuti pravilnici za dodelu podsticajnih sredstava se odnose na realizaciju sledećih mera:\nRegres za reproduktivni meterijal (veštačko osemenjavanje) opštine Dimitrovgrad u 2018 godini.\nInvesticije u fizičku imovinu poljoprivrednih gazdinstva na teritoriji opštine Dimitrovgrad u 2018 godini.\nUspostavljanje i jačanje udruženja u oblasti poljoprivrede na teritoriji opštine Dimitrovgrad u 2018 godini.\nOsiguranje useva, plodova, višegodišnjih zasada, rasadnika i životinja na teritoriji opštine Dimitrovgrad u 2018 godini.\nNabavka priplodnih grla autohtonih rasa domaćih životinja na teritoriji opštine Dimitrovgrad u 2018 godini.\nNa današnjoj sednici usvojene su odluke o izradi plana detaljne regulacije Uslužnog centra „Dimitrovgrad – Gradina“, o pristupanju izrade Statuta opštine Dimitrovgrad i imenovanju komisije za izradu nacrta statuta, i o pokretanju postupka utvrđivanja javnog interesa za eksproprijaciju i administrativni prenos nepokretnosti radi izgradnje lokalnog puta od Stacionara do Spomenika na Neškovom visu u KO Dimitrovgrad.\nTakođe, na zasedanju lokalnog parlamenta usvojen je izveštaj o realizaciji programa iz delokruga rada JP Komunalac Dimitrovgrad i finansijskog poslovanja za 2017. godinu, kao i rešenje o davanju saglasnosti na odluku nadzornog odbora JP Komunalac o raspodeli dobiti.\nOdbornici su, između ostalog, usvojili i izveštaj o aktivnostima opštinskog štaba za vanredne situacije u protekloj godini i godišnji plan rada štaba za vanredne situacije opštine Dimitrovgrad za tekuću godinu.\nXVIII sednica SO Dimitrovgrad zakazana za 1. decembar – u četvrtak javna rasprava XX sednica SO Dimitrovgrad: Bira se zamenik predsednika opštine i zamenik predsednika SO Dimitrovgrad Zoran Gerov izabran za zamenika predsednika opštine, Srđan Savov za zamenika predsednika SO Dimitrovgrad Za 24. jul zakazana XXV sednica SO Dimitrovgrad\nДимитровградместен парламентОбщински съветсесияЦариброд


By Newsroom / Објављено на: May 17, 2019\nU saopštenju crnogorske vlade se navodi da je državna delelegacija, koju je predvodio glavni pregovarač Aleksandar Drljević imala više sastanaka u Hagu, s ciljem predstavljanja najnovijih rezultata u oblasti borbe protiv korupcije i organizovanog kriminala.\nČlanovi delegacije, koju su činili članica Pregovaračke grupe za poglavlja 23 i 24 Marijana Laković, glavni specijalni tužilac Milivoje Katnić, pomoćnik direktora Uprave policije za Sektor kriminalističke policije Enis Baković i pomoćnik direktora Agencije za sprečavanje korupcije Savo Milašinović, u Hagu su razgovarali sa predstavnicima Ministarstva spoljnih poslova i Ministarstva pravde.\n„Dosledna primena evropskih standarda u oblasti zaštite i promocije sloboda, prava i bezbednosti građana, kao i kontinuirani napredak u zakonodavnoj reformi i izgradnji institucija, te ostvareni rezultati u oblasti borbi protiv korupcije i organizovanog kriminala, pranja novca i privremenog oduzimanja imovine, su osnova za očekivanje da će postignuti napredak biti prepoznat u predstojećem izveštaju Evropske Komisije o Crnoj Gori. Uvereni smo da će, na temelju dobrih rezultata koje ostvarujemo, EK uskoro pristupiti definisanju merila za privremeno zatvaranje ovih poglavlja”, saopštio je glavni pregovarač Aleksandar Drljević sagovornicima u Hagu.\nPredstavnici crnogorske delegacije su preneli da su sve institucije, u punom kapacitetu, posvećene ispunjavanju obaveza iz poglavlja 23 i 24.\nPredstavnici holandskih ministarstava spoljnih poslova i pravde su pozdravili doprinos Crne Gore NATO-u i jasnu opredeljenost članstvu u EU.\nPohvalili su usaglašenost sa spoljnomi bezbednosnom politikom EU, rezultate ostvarene u okviru policijske saradnje i rad na unapređenju položaja LGBT populacije. Poručili su da je u narednom periodu potrebno nastaviti sa postizanjem rezultata u oblasti borbe protiv korupcije, jačanja nezavisnosti pravosuđa i slobode medija za šta Crna Gora može računati na punu podršku holandskih institucija.


PREVENCIJA I LEČENJE GOJAZNOSTI KOD DECE I ADOLESCENATA | Čigota Zlatibor - specijalna bolnica za bolesti štitaste žlezde i metabolizma\nPREVENCIJA I LEČENJE GOJAZNOSTI KOD DECE I ADOLESCENATA\nPotreba za prevencijom gojaznosti proizilazi iz dramatičnog porasta njene učestalosti, ograničenih mogućnosti lečenja i direktnog i indirektnog uticaja na razvoj niza hroničnih bolesti koje se javljaju uz gojaznost u sve mlađoj životnoj dobi. Kao odgovor na epidemiju gojaznosti kod dece u našoj zemlji od 2008. godine formiran je Centar za prevenciju i lečenje gojaznosti kod dece i adolescenata i program popularno nazvan "Čigotica".\nU Centru je od avgusta 2008. do oktobra 2015. godine lečeno 3 950 gojaznih adolescenata iz Republike Srbije i susednih zemalja. Kod značajnog broja adolescenta prisutna je ekstremna gojaznost (ITM > p 99 ili >+ 3 SD) koja ukazuje na potrebu dugotrajnog lečenja i ponavljane rehabilitacije. U velikog broja gojaznih adolescenata prisutne su komplikacije gojaznosti (hipertenzija, poremećaj prometa šečera u organizmu, dislipidemija, ortopedske komplikacije, smanjen kvalitet života…) što ukazuje na ozbiljnost problema i potrebu za efikasnim, dugotrajnim lečenjem.\nPored intenzivnog rada sa gojaznim adolescentima naš rad u Centru za prevenciju i lečenje gojaznosti odlikuju:\n- Uspešna saradnja sa predškolskim i školskim dispanzerima domova zdravlja, dečjim odeljenjima opštih bolnica i Kliničkim centrima u našoj zemlji.\n- Promocija medicinske i društvene opravdanosti prevencije i lečenja gojaznosti kod dece i adolescenata u medijima i javnosti.\n- Edukacija zdravstvenih radnika u zaštiti dece i omladine, dece i roditelja u prevenciji i lečenju gojaznosti. Od 2010. do 2012. godine održana su za pedijatre i saradnike u primarnoj zaštiti dece u Specijalnoj bolnici „Zlatibor“ tri simpozijuma o adolescentnoj gojaznosti uz učešće stručnjaka iz naše zemlje i pedijatrijskih eksperata iz Italije, Rusije i Turske.\nIzuzetno interesovanje za učešće u programu „Čigotica“, iskazano u proteklih nekoliko godina od strane gojaznih adolescenata i njihovih roditelja širom Republike Srbije i susednih zemalja, kao i prvi rezultati u redukciji telesne mase kod gojaznih adolescenata, veoma su ohrabrujući. To ukazuje na jačanje svesti adolescenata o individualnoj odgovornosti za sopstveno zdravlje (što je osnovni cilj i ključni elemenat programa za prevenciju, lečenje i rehabilitaciju gojaznih adolescenata) zaslužuje punu podršku i solidarnost društva.\nProjekat Udruženja pedijatara Srbije i Specijalne bolnice "Čigota" Zlatibor 54.72 KB


Delegacija GPBiH na sastanku o stanju ilegalnih migracija u regiji zapadnog Balkana\nFoto: Treći sastanak\nZamjenik direktora Granične policije BiH Fahrudin Halač, načelnik Uprave za operacije Predrag Radojčić i načelnik Ureda za profesionalne standarde i unutrašnju kontrolu Vladimir Popović sudjeluju na trećem sastanku Upravnog odbora regionalnog projekta „Unapređenje kapaciteta i mehanizama identificiranja i zaštite ugroženih skupina migranata na zapadnom Balkanu“, koji se danas, 11. jula, održava u Petrovcu, Crna Gora.\nNa ovom sastanku šefovi graničnih policija regije analiziraju trenutno stanje i mjere koje se poduzimaju u vezi s ilegalnim migracijama u regiji zapadnog Balkana te razgovaraju o modalitetima saradnje na sprečavanju ilegalnih migracija.\nGranična policija BiH aktivno sudjeluje u realizaciji projekta „Unapređenje kapaciteta i mehanizama identificiranja i zaštite ugroženih skupina migranata na zapadnom Balkanu“.\nRadi se o projektu koji realizira Međunarodna organizacija za migracije (IOM), uz podršku Ureda za stanovništvo, izbjeglice i migracije ministarstva vanjskih poslova Sjedinjenih Američkih Država.\nCilj projekta je pružanje podrške održivim mehanizmima i strukturama u zemljama zapadnog Balkana da bi neovisno upravljale migracijama i pružale zaštitu ugroženim kategorijama migranata, istovremeno unapređujući međusobnu saradnju i koordinaciju.\nOsim u BiH, projekt se provodi u Albaniji, Makedoniji, Crnoj Gori, Srbiji i na području Kosova.\nGranična policija BiH Fahrudin Halač Predrag Radojčić Vladimir Popović Crna Gora


Kako izostanak dodira utiče na mentalno zdravlje\nM. P. 6. februara 2021. 01:32\nPandemija korona virusa uskratila nas je skoro pa godinu dana zagrljaja, poljubaca i ostalih bliskih kontakata sa ljudima. Dodira. Kako je to uticalo na naše mentalno zdravlje?\nKompletan naš koncept o nama samima formira se na dodiru sa drugim ljudima, od rođenja. Dok smo u majčinom stomaku, a okružuje nas amnionska tečnost u materici, možemo da razlikujemo svoje telo od majčinog, prenosi Žena.blic.\n“Ljudsko telo je svoje modele izgradilo na osnovu dodira koje dobija od osobe koja brine o njemu”, rekla je Katerina Fotopulu, profesorka psihodinamičke neuronauke sa Univerziteta u Londonu i dodala:\n“Potpuno se oslanjamo na osobe koje nas neguju da bismo zadovoljili osnovne potrebe tela, malo se toga može uraditi bez dodira”.\nPandemija korona virusa i nedostatak bliskog kontakta veoma je teško pao Nini Smit (40) koja živi sama u južnom Londonu, a koja je prebrodila težak oporavak nakon povrede kičme 2018. godine. Ona kaže da joj je nemogućnost da nekog zagrli postala zaista mučna, prenosi Gardijan.\n“A kada govorimo o usamljenosti, često zanemarujemo očiglednu stvar: a to je da usamljeni ljudi žive bez dodira”, rekao je neuronaučnik i profesor Frensis Mekglon sa Univerziteta Džon Murs u Liverpulu.\nZnačaj dodira istakao je i stručnjak evolucijske psihologije profesor Robin Dubnar sa Univerziteta u Oksfordu koji je rekao da su dodiri sa bliskim prijateljima i porodicama “više od dodira”.\nIstraživanje koje je sproveo pokazalo je da u proseku imamo pet prijatelja za rame za plakanje. Isti broj zabeležen je i kod primata. To dokazuje da nam je važno da imamo nekog da nam čuva leđa.\n“Bi-bi-si” i “Wellcome Collection” sproveli su ispitivanje nad 40.000 ljudi iz 112 zemalja u 2020. godini i tri reči kojima su najčešće opisivali dodir bile su: utešno, toplo i ljubav.\n“Dodir je modulator koji može da ublaži efekte stresa i bola, fizički i emocionalno. U našem istraživanju smo primetili da je nedostatak dodira povezan sa većom anksioznošću. U vremenima intenzivnog stresa – na primer gubitka posla ili žalosti, više dodira sa drugima pomaže nam da se bolje nosimo sa stresom, posebno pomaže u ubalažavanju efekata hormona stresa kortizola. Čak i ako smo navikli da nas drugi ne dodiruju mnogo, posle nekog vremena se može osetiti izražena fizička potreba – koja se nekad može opisati kao “glad kože” ili “glad za dodirom”, rekla je Katerina Fotopulu.\nKako se pandemija nastavlja, mnogi će pokušati da se izbore sa dubokim stresom bez udobnosti dodira. Svi imamo različite potrebe i granice, ali potpuno odsustvo dodira, posebno kada su emocije izražene, suprotnost su uslovima na koje smo navikli u najranijem uzrastu.\n“Shvatam koliko dodirujem ljude bez razmišljanja. Osećam kao da u sebi držim sve emocije i ne mogu da ih iskažem”, rekla je.\nDodir važan u odbrani od stresa\nNina je dobro rekla, kada nemamo dodir sa bliskim ljudima, osećamo da nemamo gde, odnosno na kome da iskažemo osećanja.\nMnoge studije podržavaju teoriju da dodir daje mozgu signal kako da se lakše izbori sa stresom, jer je tu neko sa kime možemo da podelimo teret. U koži postoji poseban skup nervnih vlakana zaduženih za prepoznavanje dodira (aferentna nervna vlakna).\nI baš ta vlakna prenose električne signale u delove mozga koji obrađuju emocionalne procese, a koji imaju ključnu ulogu u našoj borbi sa stresom.\nNajveći broj aferentnih nervnih vlakana nalazi se na ramenima i leđima, zato možemo da osetimo potrebu da nam neko protrlja leđa. Stimulacija nervnih vlakana oslobađa oksitocin i dopamin i ima direktan uticaj na nivo kortizola koji deluje na naše rasploženje.\nStudija koju je 2017. uradila Katerina Fotopulu, pokazala je da i nežno maženje umanjuje uticaj socijalne isključenosti, ali da to ne znači da nam dodir treba non stop, već samo u prekidima.\nNe postoji zamena za dodir, ali tokom pandemije možemo da ublažimo potrebu za njim gledanjem filmova ili druženjem sa životinjama.


Prevencija i borba protiv korupcije - Razvoj obuke o etici i integritetu u javnom sektoru\nPravosudna akademija razvija obuku o etici i integritetu za zaposlene u sudovima u formi radionice. Projekat je pomogao u adaptaciji programa obuke i materijala za obuku, u skladu sa programom Agencije za borbu protiv korupcije. Ova aktivnost deo je ocene potreba za obukama na antikorupcijske teme, koju Projekat trenutno sprovodi u nekoliko sektora.\nNa pilot-radionici održanoj u utorak, 19. juna 2018. godine, u prostorijama Visokog saveta sudstva, učestvovalo je 13 zaposlenih. Učesnici su potvrdili prednosti interaktivnog stila učenja, kroz razmenu primera iz profesionalne prakse i izgradnju praktičnih veština zaposlenih.\nU četvrtak, 21. juna, biće održana još jedna takva radionica za preostale zaposlene u Visokom savetu sudstva.\nProjekat i Pravosudna akademija moći će, kao rezultat adaptacije programa i izvođenja pilot-obuka, da koncipiraju obuku koja bi ušla u program i plan obuka za službenike u sudovima.


Boston Dynamics Spot roboti kao Stonsi | PC Press\nBoston Dynamics Spot roboti kao Stonsi\nBoston Dynamics na originalan način pokazuje mogućnosti svojih robota. Nakon što nas je prošle godine u vreme novogodišnjih praznika razveselio video snimkom čitave game robota koji igraju na taktove pesme „Do you love me“, kao i snimkom Atlas robota u Parkour akciji od pre nekoliko meseci, kompanija je rešila da ponovi sličnu situaciju. Ovog puta odabrali su da odaju počast 40. godišnjici objave albuma „Spot Me Up“ grupe The Rolling Stones.\nKao izvođači, ovog puta odabrani su Spot roboti, koji ne samo da su „skinuli“ pokrete Mika Džegera, već su inženjeri Boston Dynamics-a uspeli i da sinhronizuju Džegerove facijalne ekspresije, ali i pokrete drugih članova grupe koji se pojavljuju u spotu.\nOvi video snimci, osim što nas zabavljaju imaju i mnogo bitniju primenu – pokazuju koliko je Boston Dynamics otišao daleko u razvoju robotike. Uostalom, moguće je da su i ti video snimci doprineli da ovu kompaniju ranije tokom ove godine preuzme Hyundai, koji ima nameru da pomenutog Spot robota „zaposli“ u svojim fabrikama automobila u Južnoj Koreji.\nTagovi: Boston Dynamics, roboti, rolling stones, start me up\n← Likovi iz Resident Evil-a stižu u Fortnite\nDomaćini Google Meet-a mogu da ograničavaju upotrebu kamera i mikrofona ostalih učesnika →


Paraolimpijac napada Ginisov rekord\nMaraton za Ginisa: Goran Nikolić i pratnja\nPucanj iz startnog pištolja i aplauzi rođaka i prijatelja, ispratili su kragujevačkog paraolimpijca Gorana Nikolića na poduhvat obaranja Ginisovog rekorda u trčanju uzastopnih maratona koji sada iznosi 52 maratona za 52 dana.\nOvaj slabovidi sportista namerava da za 55 dana istrči 55 maratona i tako postavi novi rekord, trčeći svakoga dana maratonske etape od 42 kilometra i 196 metara.\nMeđutim, pored ekstremnog sportskog izazova, Nikolićev poduhvat ima pre svega humanitarni karakter, jer on želi da na ovaj način animira ljude dobre volje i prikupi sredstva koja će biti uložena za nabavku sportske opreme i rekvizita za korisnike Regionalnog centra za sport i rehabilitaciju osoba sa invaliditetom ”Iskra”, koji je nedavno otvoren u Kragujevcu.\n”Mnogo veća podrška od one koju sam očekivao znači da je ovako nešto nedostajalo, da se probudi uspavana energija mladih koji će mi se uz put pridruživati, ali se nadam da će se mom pozivu odazvati potencijalni donatori da centar, koji imamo u Kragujevcu opremimo opremom za kolektivne paraolimpijske sportove jer mi već dugo nemamo paraolimpijsku reprezentaciju u kolektivnim disciplinama”, kaže Nikolić.\nNikolićev poduhvat predstavlja prvi slučaj da sportista sa invaliditetom „napada“ rekord potpuno zdravog sportiste, koji je sada u vlasništvu jednog japanskog atletičara.


Saradnja s NATO-om prožimat će cijeli društveno-politički sistem - Klix.ba\nSaradnja s NATO-om prožimat će cijeli društveno-politički sistem\n25.3.2012. u 10:22\n"Ako se politički dogovor o vojnoj imovini materijalizira prije samita NATO-a u maju u Čikagu, moglo bi se očekivati da NATO na tom samitu donese odluku o aktiviranju MAP-a", smatra on.\nTo bi u praksi značilo da bi u septembru bio odobren godišnji nacionalni plan MAP-a, kojim bi BiH proširila obim svoje saradnje s NATO-om. Ono što slijedi nakon nacionalnog plana jeste zaokret u saradnji s NATO-om, jer MAP predviđa saradnju u pet kategorija.\nDo sada je saradnja s NATO-om bila vezana uglavnom za odbrambena i vojna pitanja, a sada bi bila proširena na politička, ekonomska, sigurnosna pitanja, pravdu i resurse.\nU odnosima s NATO-om najveći obim poslova do sada je završavalo Ministarstvo odbrane BiH, ali aktiviranjem MAP-a saradnja s NATO-om zahvata cijelo Vijeće ministara BiH, Parlamentarnu skupštini BiH te entitetske vlade i parlamente.\n"Saradnja s NATO-om prožimat će cjelokupni društveno-politički sistem zemlje", naglasio je Hadžović.\nU tom kontekstu državna ministarstva, a posebno Ministarstvo vanjskih poslova, moraju ojačati svoje kapacitete za saradnju s NATO-om, a Ministarstvo vanjskih poslova treba da preuzme vodeću ulogu u tom procesu.\nHadžović kaže da ohrabruju prve izjave novog ministra vanjskih poslova Zlatka Lagumdžije da će resurse ministarstva usmjeriti na jačanje saradnje s NATO-om i Evropskom unijom, što do sada nije bila praksa, nego je "Ministarstvo vanjskih poslova bilo prilično pasivno".\nPribližavanje NATO-u putem MAP-a znači jačanje svih sigurnosnih institucija BiH, a kroz njihovo kvalitetno funkcioniranje ostvarit će se bolja priprema za međunarodnu saradnju na svim poljima, uključujući evropske integracije.\nOsim toga, ulaskom u NATO podiže se kreditni rejting zemlje i garantira sigurni ambijent za strane investicije, a najveći svjetski investitori su upravo neke od zemalja NATO-a, zaključio je generalni sekretar CSS-a Denis Hadžović.


petak, 24. avgust 2018. 14:54h\nNizom edukativnih i kulturno zabavnih manifestacija na kojima će učešće uzeti pevači i grupe poput “Amadeus benda“, Ace Lukasa, Goce Tržan, Dejana Petrovića i grupe “Van Gog”, od petka do nedelje u Blacu se održava tradicionalna privredno turistička manifestacija “Dani šljive”, tokom koje organizatori očekuju preko 100.000 posetilaca iz svih krajeva Srbije i okruženja.\nSa manifestacija Dani šljive u Blacu foto: arhiva lj.m.\nU sklopu manifestacije biće organizovana i naučno stručna predavanja iz oblasti poljoprivrede, sa akcentom na proizvodnju i preradu šljive.\nOvom manifestacijom želimo da promovišemo šljivu, odnosno oko 2, 5 miliona stabala ovog voća na teritoriji blačke opštine. Srbija je treća u svetu a Blace prvo u Srbiji po proivzodnji šljive te je osnovni cilj lokalne samouprave da što više mladih ljudi zadrži ovde, da ih osnaži i pomogne u nameri da se bave proizvodnjom i voćarstvom – kaže predsednik SO Blace Miloš Vasiljević.\nOn ističe da je blačka opština u protekle 3 godine izdvojila više od pola miliona evra za subvencije u poljoprivredi, a da je manifestacija "Dani šljive" doprinosi sveopštem razvoju opštine Blace.\nLokalna samouprava želi da našu šljivu promoviše svuda u svetu odnosno da potencira njen kvalitet i to je ono što opština može da pomogne. Želimo i da osnažimo mlade sugrađane da se bave voćarstvom pa s tim u vezi tokom manifestacije organizujemo izbor za mladog voćara godine – dodaje Vasiljević.\nManifestaciju “Dani šljive” svečano će otvoriti ministar za rad, zaposljavanje,boravka i socijalna pitanja Zoran Đordjević, a svoj dolazak već su najavile delegacije iz Slovenije, Hrvatske, BiH.


Citroen C4 Cactus inspirisan M konceptom - AUTOMOBILI\n20/10/2021 7:35:58 PM\nNASLOVNA / KONCEPTI / Citroen C4 Cactus inspirisan M konceptom\nCitroen navodno radi na novoj verziji C4 Cactus koja će dobiti niz novih stilskih elemenata. Ove izmene će da budu inspirisane Cactus M konceptom koji možete da vidite na slici ispod. Što se informacija tiče, one su jako ograničene, ali je direktor dizajnerskog odeljenja Citroena, Alexandre Malval, rekao u intervjuu “Cactus je odlična osnova za dalji razvoj”, kao i to da će dodatne verzije i varijante stići na tržište veoma uskoro. To nije mnogo, ali znamo zasigurno da će novi model biti samo inspirisan M konceptom, ali da neće biti njegova serijska verzija.\nTagovi2016 Automobili c4 cactus Citroen inspiracija koncept m concept m koncept\nPrethodno Novi Fiat Tipo je u stvari Aegea\nSledeće DC Avanti izgleda zapanjujuće uživo [Video]


London ostaje bez 10.000 radnih mjesta u finansijskom sektoru – The PRESTIGE\nOko 10.000 radnih mjesta iz britanskog finansijskog sektora biće preseljeno u inostranstvo u narednih nekoliko godina\nTo je izvjesno ako Londonu ne bude odobren pristup evropskom jedinstvenom tržištu.\nFrankfurt je daleko najpopularnija među destinacijama za preseljenje i “za dlaku” je ispred Pariza, pokazalo je prvo sveobuhvatno istraživanje Rojtersa sprovedeno među 123 kompanije koje zapošljavaju najveći broj radnika u međunarodnim finansijama.\nAnketa je obuhvatila različite finansijske aktere – od najvećih banaka, osiguravača, fondova za upravljanje imovinom, privatnih investicionih fondova do berzanskih platformi u Britaniji, kojima je bilo postavljeno pitanje o detaljima njihovih planova u slučaju tzv. “tvrdog” Bregzita.\nSkoro polovina anketiranih kompanija izjavila je za Rojters da će morati da presele zaposlene ili da restrukturiraju svoje poslovanje zbog Bregzita, koji treba da se okonča u martu 2019. godine.\nJedna treća ispitanika je rekla da to neće imati uticaj na njihovo poslovanje, a ostatak je odgovorio da još odlučuju o svojim planovima, ili su odbili komentar.\nU britanskom finansijskom sektoru radi oko 1,1 milion ljudi.\nRezultati istraživanja pokazuju da će prvim talasom preseljenja biti obuhvaćeno 9.777 radnih mjesta, što je, kako navodi Rojters, na donjoj granici ranijih procjena kompanija i lobističkih grupa iz finansijske industrije, a to bi moglo da znači da će London i poslije Bregzita zadržati status globalnog finansijskog centra, bar kratkoročno.\n“Ako do toga dođe, to neće biti u jednom velikom naletu. Verovatniji je proces višegodišnjeg usporenog smanjivanju radnih mjesta u Londonu”, izjavio je viši menadžer jedne od najvećih evropskih banaka koji je učestvovao u istraživanju.\nIstraživanje takođe sugeriše da neke finansijske institucije možda odlažu odluke, nadajući se da se u pregovorima koji se trenutno vode u Briselu može dogovoriti “meki Bregzit”.\nGuverner Banke Engleske Mark Karni je upozorio kompanije da je protiv takvog pristupa, rekavši da je važno da sa planovima počnu već sada.\nPosmatrano po zemljama iz kojih potiču, za selidbu su najviše spremne američke i britanske banke, dok je uticaj Bregzita na španske, italijanske i holandske banke ograničen.\nKako sada stvari stoje, u Frankfurt se seli 5.470 radnih mjesta, najviše zbog preseljenja filijale Dojče banke, koja premješta 4.000 radnih mjesta.\nRanije procjene gubitka radnih mjesta u slučaju “tvrdog” Bregzita bile su od 30.000, koliko su predviđali u briselskoj kompaniji Brugel, pa do 232.000, koliko je izračunao izvršni direktor Londonske berze Ksavijer Role.


BiH i dalje bez korporacije javnih RTV sistema\nJavni servis Bosne i Hercegovine čine tri javna emitera - RTV Bosne i Hercegovine, RTV Federacije BiH i RTV Republike Srpske. Prije pet godina na državnom nivou je donesen Zakon o javnom RTV sistemu BiH kojim se uređuju odnosi tri javna RTV servisa i zajedničkog pravnog subjekta unutar tog sistema, kao i njegova djelatnost i organizacija.\nZakonom je predviđeno i osnivanje korporacije, kao zajedničke upravljačke strukture između javnih RTV servisa. Iako je zakon donesen 2005. godine, korporacija još nije uspostavljena, a tokom vikenda neslavno je završio i sastanak članova upravnih odbora javnih RTV emitera da izglasaju statut. Sve to je posljedica “politike podjela” u Bosni i Hercegovini koja ne dozvoljava formiranje zajedničkog tijela kakvo je korporacija javnih RTV sistema.\nUspostavljanje korporacije javnog RTV sistema BiH jedan je od uslova koje Bosna i Hercegovina treba ispuniti kako bi postala dijelom Evropske unije. Uprkos toj činjenici, to tijelo nikada nije uspostavljeno jer je politika „upetljala svoje prste“ i u tu oblast.\nNakon što je 2005. godine donesen Zakon o javnom RTV sistemu Bosne i Hercegovine, Parlament Federacije BiH četiri godine nije mogao da se dogovori o formiranju upravnog odbora Federalne RTV. A onda kada je konačno izabran, Vlada Republike Srpske u parlamentarnu proceduru uputila je izmjene zakona o RTV Republike Srpske, kojim se praktično toj medijskoj kući „zabranjuje“ da svoju imovinu prenese na korporaciju javnog RTV sistema BiH.\nBilo je nedopustvio budući da RTV BiH temeljem zakona mora unijeti svu imovinu u korporaciju, što nije uopće sporno, Federalna i nema neke imovine, ali ni za njih to nije sporno - i sad radi se o jednom prikrivenom uspostavljanju dvostrukih pravnih standarda.\nKulminacija cijelog slučaja desila se tokom proteklog vikenda, kada su na zajedničkom sastanku sva tri javna emitera, članovi upravnih odbora RTV BiH i RTV Federacije BiH bili suzdržani o prijedlogu za donošenje statuta korporacije. Statut kojeg su sačinili ekspertski timovi Evropske komisije i BBC-a, ne sadrži pitanje obaveze unosa imovine tri javna radio emitera u korporaciju, kako je to predviđeno Zakonom o javnom RTV sistemu Bosne i Hercegovine. Član Upravnog odbora Radiotelevizije Bosne i Hercegovine Ahmed Žilić:\n„Bilo je nedopustvio budući da RTV BiH temeljem zakona mora unijeti svu imovinu u korporaciju, što nije uopće sporno, Federalna i nema neke imovine, ali ni za njih to nije sporno - i sad radi se o jednom prikrivenom uspostavljanju dvostrukih pravnih standarda. Ne može se dopustiti RTRS-u da ne unosi svoju imovinu u korporaciju, a tako bi rado upravljala tuđom. Sad ovi iz BBC-a su to pojašnjavli kao ići ćemo to u fazi dva. Normalno, njima je rečeno sijasetom argumenatam, i pravnih i ostalih, naučite nešto iz primjera dejtonizacije - da nešto što je privremeno postane vječno i nikad ga se ne može razriješiti zbog blokiranog sistema donošenja odluka.“\nSvako svakog krivi\nPredsjedavajuća korporacije Marija Putica kaže da je razočarana prijedlogom statuta. To rješenje, ističe Putica, je bolno za BHRT, ali sretno za RTRS:\n„RTRS-u donosi ono što oni žele, a to je formiranje korporacije u kojoj praktično nema RTRS-a.“\nGeneralni direktor RTRS-a Dragan Davidović kaže za RSE da ta medijska kuća u posljednjih pet godina nije radila ništa što bi zaustavilo uspostavljanje korporacije. To što RTRS, prema ponuđenom statutu ne bi svoju imovinu prenijela na korporaciju, za Davidovića nije sporno, a uporište vidi u zakonu:\n„Ja moram da kažem da su svi evropski standardi i konvencije, Ustav BiH i zakon o sistemu izričito naveli da javni servisi imaju institucionalnu autonomiju u tom elementu da raspolažu i upravljaju imovinom.“\nJa moram da kažem da su svi evropski standardi i konvencije, Ustav BiH i zakon o sistemu izričito naveli da javni servisi imaju institucionalnu autonomiju u tom elementu da raspolažu i upravljaju imovinom.\nUpravo zbog nejasnoća u zakonu, predstavnici Upravnog odbora RTV BiH prošle godine su uputili pismo na sve državne adrese u kojem su naveli neuskladjenost i nedorečenost zakona, a sve s ciljem da se entitetski zakoni o javnim RTV emiterima usklade sa državnim kako bi korporacija bila formirana. Odgovor nikada nisu dobili.\nPredsjedavajući Komisije za saobraćaj i komunikacije Parlamenta BiH Branko Dokić kaže da je to pitanje bilo na dnevnom redu Komisije, te da ga je pokrenuo i na sjednici Parlamenta:\n„Onda mi je očitana lekcija od strane nekih poslanika Stranke za BiH u smislu šta ima Parlament BiH s tim.“\nI dok Dokić kaže kako je o zakonu nadležna komisija raspravljala, njegov zamjenik Šemsudin Mehmedović tvrdi da nije. Ni on se ne smatra odgovornim što korporacija pet godina nije zaživjela, a za sve krivi druge:\n„Najveću krivicu zapravo snosi Upravni odbor BHRT-a iz razloga što su oni ta snaga koja treba da vodi procese.“\nDodik: Korporacija je neodrživa stvar\nParadoks predstavlja činjenica da korporacija javnog RTV sistema BiH, koja nikada nije uspostavljena, ima svog direktora. Drago Marić, koji obnaša tu funkciju već godinama, osim što kaže da je obaveza BiH da to tijelo bude uspostavljeno, konkretnog rješenja nema:\n„To je zakonska obaveza i treba zakon promijeniti da to ne bude tako.“\nS obzirom na činjenicu da je uspostavljanje korporacije jedan od uslova za približavanje BiH evropskim integracijama, zabrinutost zbog nedonošenja njenog statuta dijele i u Kancelariji visokog predstavnika u BiH. Portparolka Ljiljana Radetić:\n„Ovo i dalje ostaje potrebni uslov za dovršenje reforme javnog RTV sistema BiH u skladu s evropskim standardima o regulisanju medija.“\nI dok sve države u regiji imaju uspostavljene javne servise, politika podjela ne dozvoljava uspostavljanje tog tijela u Bosni i Hercegovini. Uostalom, to najbolje svjedoči izjava predsjednika Vlade RS-a Milorada Dodika, koji je u subotu na novinarsko pitanje šta misli o uspostavi korporacije odgovorio:\n„Nama ne treba korporacija. Korporacija ne može da izgleda nego kao BiH - neodrživa stvar.“\nOvo je možda najbolji odgovor na pitanje zašto do sada nije uspostavljena korporacija i kakva politička volja za njeno uspostavljanje postoji.


U Pančevo u sredu stiže veliki konvoj i donacija humanitarne pomoći iz Nemačke\nAutor : ePančevo jun 03, 2019\nU Pančevo u sredu, 05. juna 2019. godine stiže veliki konvoj humanitarne pomoći u vidu medicinske opreme, materijala i pomagala, koju donira nemačka humanitarna organizacija bajkera „Biker-Brummi-Hilfe“ (BBH), koju predstavlja Dr. Herman Munzel, predsednik (Dr. Hermann Munzel), koja ove godine vozi svoju 18. humanitarnu turu u Arad i Rešicu u Rumuniji, a zatim stiže u Srbiju, u Kraljevo, a zatim u Pančevo.\nOva organizacija poznata je po tome što već 17 godina ima donatorske akcije, tako što prikuplja tokom godine potrebnu opremu, polovnu, ispravnu, sa malim stepenom korišćenosti, a zatim je servisira i priprema za dalju upotrebu, sredstvima koje dobija iz evropskih fondova.\nTo čine svake godine za po dva grada u dve države, a ove godine su to Srbija i Rumunija. Konvoj će pratiti i oko 100 motociklista iz Švajcarske, Nemače, Rumunije, Hrvatske, Makedonije i Srbije. Dopremanje humanitarne pomoći i doček konvoja koji se sastoji od 24 kamiona-šlepera, koji pod pratnjom treba da stigne u Pančevo oko 12 časova u sredu, 5. juna u Luku Dunav, organizovano je u saradnji nemačkog udruženja BBH i pančevačkog moto kluba „Sirius“, a pomogle su kompanije koje su gratis obavile špediterske, uvozničke i usluge skladištenja - „Banat prevoz“, „MediSana“ i „Luka Dunav“.\nOvu veliku akciju podržao je grad Pančevo, i tim povodom organizuje se svečanu dodelu zahvalnica i druženje uz prigodan koktel i program, gde ćemo okupiti organizatore, učesnike, vozače, članove udruženja bajkera, medije i kompanije i preduzeća koja su pomogla u dopremanju humanitarne pomoći, predstavnike ambasada i drugih institucija.


REVAKCINACIJA STANOVNIŠTVA POČINjE 8. FEBRUARA: Srbija i dalje druga u Evropi po broju vakcinisanih - PRess Serbia | PR PRess team\nREVAKCINACIJA STANOVNIŠTVA POČINjE 8. FEBRUARA: Srbija i dalje druga u Evropi po broju vakcinisanih\n– Do sada smo u dve hale Beogradskog sajma vakcinisali oko 45.000 ljudi. One će i dalje ostati u funkciji, a obezbeđivaćemo i nove punktove za vakcinaciju jer, kako je najavio predsednik Vučić, obezbeđeno je novih milion vakcina, što znači da ćemo i dalje vakcinaciju raditi ovim tempom – rekao je Vesić.\n– Mi smo druga zemlja u Evropi po broju vakcinisanih u odnosu na ukupan broj stanovnika – rekao je Vesić i dodao da su prve dve nedelje vakcinacije prošle odlično.\n– Iako je veliki broj ljudi vakcinisan, oni još nisu revakcinisani, tako da su mere opreza i dalje neophodne – rekao je Nikodijević.\nDezinfekciju na Sajmu radi 15 ekipa Zavoda za biocide, a u gradu ukupno radi 25 ekipa.\nSledeceće nedelje trebalo bi da bude otvoren još jedan punkt za vakcinaciju, a reč je o hali “Belekspo”.\nTačan datum otvaranja tog punkta biće saopšten sledeće nedelje.\nTagovibroj vakcinisanih u Srbiji REVAKCINACIJA vakcinacija u Srbiji\nEvo koliko je VAKCINA bezbedna za DIJABETIČARE


Herceg Novi, 18. januar 2019 - Portonovi rizort biće predstavljen na 50. Međunarodnom sajmu nautike u Dizeldorfu od 19 - 27. januara 2019. godine. U okviru prezentacije Portonovi rizorta, najveći fokus će biti najava otvaranja D-Marin Portonovi Montenegro Marine u maju 2019. godine. Kako je ranije najavljeno, Marina je od prošle godine dio jednog od najvećih internacionalnih lanaca marina na istočnom Mediteranu.\nKao integralni dio Portonovi rizorta, D-Marin Portonovi Montenegro Marina svojim potencijalnim klijentima nudiće raznovrsnu ponudu sa posebnim akcentom na visoki nivo usluge i pažljivo osmišljen odnos sa klijentima. Dizajnirana za prijem brodova do 120m dužine, Marina je opremljena najnaprednijom tehnologijom pružajući servis najvišeg nivoa. Služeći i kao granični prelaz, D-Marin Portonovi Montenegro Marina će u svojoj ponudi imati i dodatne usluge poput snabdijevanja vodom, električnom strujom, korišćenja tuš kabina, servisa za pranje odjeće i benzinske stanice. Prema riječima Nikole Banovića menadžera D-Marin Portonovi Montenegro Marine, prisustvo marine na sajmu nautike u Dizeldorfu od velike je važnosti upravo zbog toga što je to i prva zvanična prezentacija ove prestižne jahting destinacije zapadnoevropskom tržištu. “Kao članici D-Marin grupe, veliko nam je zadovoljstvo da naglasimo sve prednosti koje će klijenti imati ukoliko odaberu našu marinu za svoju matičnu luku, imajući u vidu D-Marin World ponudu prema kojoj članovi stiču i dane besplatnog veza u ostalim D-Marin marinama” naglasio je Banović.\nPortonovi, čije je zvanično otvaranje najavljeno za 2019. godinu, predstaviće svoju unikatnu ponudu rezidencijalnog dijela sa više od 200 luksuznih stanova dizajniranih u duhu autentičnog bokokotorskog stila gradnje sa raskošnim vrtovima, kao i ostale sadržaje koji će upotpuniti prestižnu ponudu rizorta. Istovremeno, rizort površine 26 hektara i 1.8km obale, biće dom prvog evropskog One&Only Hotela u 2020. godini.


Tanjug 20. maja 2021. 18:55\nBANJALUKA – Premijer Izraela Benjamin Netanijahu zahvalio je srpskom članu i predsedavajućem Predsedništva BiH Miloradu Dodiku na, kako je naveo, nedvosmislenoj podršci Izraelu, izraženoj postavljenjem izraelske zastave na Palati Republike Srpske u Banjaluci.\n„Duboko cenimo ovaj čin solidarnosti u ovo za nas teško vreme kada terorističke organizacije nasumično ispaljuju rakete na naše građane“, navodi se u pismu zahvalnosti upućenom Dodiku iz kancelarije izraelskog premijera.\nNetanijahu je poručio da bi Izrael bio zahvalan ukoliko nastavi da dobija podršku za svoje pravo na samoodbranu i dok ne bude uklonjena pretnja po građane Izraela, prenosi RTRS.\n„Izrael će ostati snažan i prevazići će trenutni izazov kao što smo to i ranije činili“,poručio je on\nPalata Republike Srpske u Banjaluci je 13. maja bila osvetljena u bojama zastave Izraela u znak solidarnosti sa tom zemljom, a povodom eskalacije nasilja na Bliskom istoku.\nMilanović: Hrvati nisu bili progađani kao Jevreji i Srbi\nZemljotres jačine 5,9 pogodio Grčku i Tursku\nMedojević: Srbija je bratska država Crna Gora, saveznik i prijatelj\nGradonačelnici BL i SA prvi put zajedno posle 28 godina\nNSCNM: Vlast u CG da prestane da krivi Srbiju za agresiju\nKrivokapić za Tanjug: Kada vas napadaju, ne odgovarajte!\nVarheji: EU će učiniti sve što može da ubrza pregovore o…\nKrivokapić, Bečić i Abazović protiv rušenja Vlade:…\nKrivokapić, Bečić i Abazović protiv rušenja Vlade CG


Započela kampanja za zaštitu orla krstaša u Srbiji\nOpstanak i povećanje brojnosti orla krstaša paradigma je zaštite životne sredine i borbe za očuvanje biološke raznovrsnosti i prirodnih vrednosti Srbije što je zadatak svih nas, rekao je danas ministar zaštite životne sredine Goran Trivan povodom početka kampanje zaštite ove veličanstvene ptice koju realizuju kompanija Кarlsberg Srbija u partnerstvu sa Društvom za zaštitu i proučavanje ptica Srbije i Ministarstvom zaštite životne sredine.\nNekada rasprostranjena vrsta, u Srbiji danas obitava poslednji gnezdeći par ove globalno ugrožene ptice. Ugroženost populacije orla krstaša, kao i drugih vrsta koje nestaju u prirodi, posledica je neodgovornog i destruktivnog ponašanja čoveka prema živom svetu i Planeti, rekao je ministar Goran Trivan. On je ukazao da je čovek poslednjih decenija menjao lice Planete temeljno uništavajući njene resurse. Ukoliko nastavi sa ovim, zahvaljujući visokim tehnologijama i genetskom inženjeringu čovek će najverovatnije obezbediti svoj opstanak, dok će biodiverzitet kakav danas poznajemo nestati, dodao je. Takva promena zauvek će uticati i na čoveka, koji bez živog sveta i lepote u svom okruženju, više nikada neće biti isti. Međutim, nemamo prava da to činimo prirodi i Planeti, i zato moramo da menjamo svoje ponašanje, naglasio je Trivan. On je ukazao da su zaštita životne sredine, ulaganje u prečišćavanje voda, uslov i za očuvanje vrsta. Prečišćavanje vode je prioritet, rekao je, jer bez čiste vode nema ni zdrave životne sredine, a bez nje ni biodiverziteta. Pored ovog, ministar se založio za što šire uključivanje u akcije pošumljavanja koje predstavlja najjeftiniji i najjednostavniji uspešan odgovor na posledice klimatskih promena, ali istovremeno, i kao faktor očuvanja biološke raznovrsnosti. Pošumljavanje polako dobija pravo građanstva, ukazao je, navodeći procene švajcarskih stručnjaka da, ukoliko bi posadili blizu milijardu mogućih hektara šuma na Planeti, onda bi te šume za određeno vreme absorbovale blizu dve trećine ugljen-dioksida iz vazduha.\nКampanja za očuvanje orla krstaša u okviru društveno odgovornog poslovanja kompanije Кarlsberg Srbija značajna je podrška aktivnostima na zaštiti biodiverziteta i zaštite životne sredine, i bilo bi dobro da što više kompanija na ovaj način izražava svoju brigu o društvenoj zajednici, rekao je ministar. Ministarstvo će se, zajedno sa svim drugim institucijama, uključiti u aktivnosti projekta, ali je pored ovog neophodno da se sprovode i dugoročne mere zaštite, kako bi orao krstaš opstao i povećao svoju brojnost u Srbiji, naglasio je ministar Goran Trivan.\nКompanija Кarlsberg Srbija će u okviru kampanje odvajati po jedan dinar od svake prodate 0.5 boce Lav piva, i prikupljeni iznos izdvojiti za aktivnosti i mere zaštite orla krstaša, rekao je generalni direktor Кompanije Vladimir Vava, predstavljajući plan Кampanje. Prepoznajući povezanost teme nacionalnog ponosa sa zaštitom životne sredine, Кompanija se opredelila da ulaganjem u zaštitu orla krstaša, vrste koja predstavlja svojevrsni nacionalni simbol, doprinese dobrobiti društvene zajednice u kojoj posluje, istakao je Vava.\nPokrajinski zavod za zaštitu prirode pozdravlja početak kampanje za zaštitu orla krstaša u Srbiji i nada se da će kampanja zaista pomoći da se populacija ove veličanstvene ptice poveća u našoj zemlji. Zavod će, kao i do sada, dati svoj doprinos u svim neophodnim merama za spas ove i svih drugih ugroženih životinjskih i biljnih vrsta.\n« Dan evropskog Amazona – za podsećanje i ponos\nORAO BELOREPAN VRAĆEN U PRIRODU »


Nenad Božić: Tajni ugovori sa Kinezima su štetni - Dosta je bilo\nVIDEO • Gostovanje • Privreda\nNenad Božić: Tajni ugovori sa Kinezima su štetni\nStrani investitori su dobrodošli u Kragujevac, ali ne i njihovo angažovanje tajnim ugovorima. Dobro je da sin predsednika države ide po svetu i promoviše grad, ali grad treba da stvara uslove da investitori dolaze, a ne da sa njima sklapa tajne ugovore – rekao je Nenad Božić, koordinator pokreta Dosta je bilo – Saša Radulović za Kragujevac i Šumadiju u emisiji Dan kragujevačke televizije.\nNenad Božić je argumentovano u emisiji kritikovao netransparentno dovođenje kineskih kompanija za mobilnu telefoniju i preradu mesa u Kragujevac.\n-Grad daje puno, a nema pravo da upravlja investicijom. Podržavamo uvođenje modernih tehnologija, ali partneri ne mogu da se biraju bez konkursa, tendera, analize o opravdanosti.\nZabluda je da su strani investitori jedini ili da su većinski, a malo je poznato da je više od 70 odsto ukupnih investicija u Srbiju iz domaćih firmi. Zašto se podstiču investitori sa strane, a ima domaćih investitora kojima se ne daje šansa iako imaju znanje, tehnologiju i žele da ulažu – rekao je Božić.\nPogledajte gostovanje našeg koordinatora\nNenad Božić je diplomirani inženjer mašinstva i već 12 godina ima u Kragujevcu projektni biro koji se bavi projektovanjem i inženjeringom opreme za železare i valjaonice. Radi isključivo na stranom tržištu gde je veoma poznat u svetu železarstva, iako je mala firma.\nOznakeKragujevac Nenad Božić TV Kanal 9\n(Video) Branka Stamenković: Država mora da uveri roditelje u kvalitet vakcina\nBranka Stamenković večeras od 20 u „Bez cenzure“\nŠta će odlučiti ove izbore – glasanje po savesti ili pod pritiskom?\nSaša Radulović – Boško Obradović Dvougao


baskonija evroliga velimir perasovic real madrid\nKlub iz Vitorije je raskinuo saradnju sa hrvatskim stručnjakom Velimirom Perasovićem, nakon ubedljivog poraza od Real Madrid 77:55 na svom parketu. Bio je to drugi poraz u nizu u Evropi, pošto je u prethodnom kolu elipa poražena od još jednog španskog tima - Valensije. Kolo pre toga u Beogradu Baskonija je pobedila Crvenu zvezdu (64:72).\nPosle 15 odigranih kola Baskonija je na 13. mstu u najelitnijem evropskom takmičenju sa šest pobeda, pa je uprava reagovala na vreme dok je tim i dalje u igri za plasman u plej-of.\nU sledećem kolu Baskonija gostuje berlinskoj Albi, koja je pri dnu tabele sa učinkom 4-10.\nPrethodno tim igra protiv Burgosa u Endesa ligi, a ekipu će da predvodi Đozep Marija Berokal.


Kina zove mlade iz RS uz besplatan boravak | Banjalučanke.com\nPutovanje u Kinu na nekoliko mjeseci i to potpuno besplatno, šansa je koja se pruža i mladima iz RS, zahvaljujući programu kulturne razmjene sa najmnogoljudnijom zemljom svijeta, koju sprovodi Centar za afirmaciju i razvoj iz Banjaluke.\nPosjeta milionskim gradovima, upoznavanje kineske kulture stare 5.000 godina, učenje mandarinskog jezika i konzumacija kineskih specijaliteta samo su dio onoga što očekuje one koji se odluče da budu dio ovog projekta. Jedina obaveza učesnika je da tokom boravka u Kini razgovaraju na engleskom jeziku sa najmlađim članovima porodice u kojoj budu smješteni.\nKineska vlada je napravila poseban program koji omogućava mladima iz cijelog svijeta da dođu u njihovu zemlju, jer sve više roditelja želi da njihova djeca što ranije počnu da uče engleski jezik – pojašnjava koordinator projekta pri Centru za afirmaciju i razvoj Banjaluka Dragana Kasipović.\nDodala je da razmjena ne podrazumijeva klasično učenje jezika, već opuštene razgovore na engleskom. Prema njenim riječima, mladi koji se odluče na ovu avanturu živjeće u kineskoj porodici, od koje dobijaju besplatan smještaj, hranu i džeparac, a sve što treba je da se druže i razgovaraju na engleskom jeziku sa djecom i paze na njih. Tokom trajanja programa učesnicima je strogo zabranjeno obavljanje bilo kakvog dodatnog posla.\nProjekat je pokrenuo Centar za upoznavanje kineskog jezika i kulture, pod nazivom “Pohod na istok”, jer je prije nekoliko godina Kina uvela obavezno učenje engleskog jezika u svim obrazovnim institucijama, budući da su prepoznali vrijednost poznavanja engleskog u savremenom svijetu – pojašnjava Kasipovićeva.\nOsim dobrog poznavanja engleskog jezika, oni koji žele da putuju u Kinu treba da imaju od 20 do 29 godina, te završenu srednju školu ili fakultet. Kandidati ne smiju biti krivično kažnjavani i moraju voljeti rad sa djecom.\nU okviru programa u Kini se može boraviti tri, šest, devet ili 12 mjeseci. Učesnici plaćaju samo avionsku kratu i to prilikom polaska. Po povratku dobijaju bonus koji pokriva kartu povratka, a svaki mjesec primaju i stipendiju u minimalnom iznosu od 150 dolara od porodice kod koje su smješteni – rekla je Kasipovićeva i dodala da učesnici programa u Kini pohađaju potpuno besplatno i kurs mandarinskog jezika.\nCentar za afirmaciju i razvoj u Srpskoj oko godinu sprovodi program kulturne razmjene sa Kinom i do sada su u Kinu poslali sedam ljudi, dok se trenutno za polazak priprema petnaestak učesnika.\nSvake sedmice imamo po troje, četvoro zainteresovanih koji žele da idu. To su uglavnom obrazovani mladi ljudi, koji studiraju ili su nedavno završili fakultete pa žele da upoznaju kinesku kulturu – priča Dragana Kasipović.


Politika: Srbija sve bliža EU: Otvorena poglavlja 29 i 7 - BalkaniYUm.TV '); } //]]>\nSrbija sve bliža EU: Otvorena poglavlja 29 i 7\nPoglavlja 29 i 7 su otvorena na šestoj međuvladnoj konferenciji koja se održava u Luksemburgu.\nSrbija će tokom pregovora u okviru poglavlja 29 usklađivati svoju carinsku politiku sa carinskom politikom EU kako bi ulaskom u EU ušla i u evropsku carinsku uniju.\nSrbija otvorila još dva poglavlja!\nTime se ukidaju carinske kvote za robu iz EU, a usklađuju zajedničke kvote prema trećim zemljama.\nPregovori u okviru poglavlja 7 odnose se na reformu zakonodavstva u oblasti intelektualne svojine, autorskih prava, zaštite potrošača, borbe protiv piraterije i brendiranje.\nDelegaciju Srbije u Luksemburgu predvodi ministarka zadužena za evrointegracije, Jadranka Joksimović.\n"Dosta mi je iživljavanja, vraćam se u Beograd"\nIspred Evropskog saveta Konferenciji prisustvuje ministarka za evropske poslove Malte Helena Dali, a Evropsku komisiju predstavlja generalni direktor Direkcije za pregovore o proširenju i susedsku politiku Kristijan Danijelson.\nMinistarka za evropske integracije Jadranka Joksimović izjavila je večeras u Luksemburgu da je otvaranje dva nova poglavlja u pregovorima sa EU dobra poruka za građane Srbije.\n"Kroz otvaranje poglavlja mi pokazujemo da smo u reformski proces ušli pre svega zbog našeg društva, naših građana, a i zbog one krajnje i najveće vrednosti tog procesa a to jesu i članstvo u EU, ali pre svega modernija i kvalitetnija država za naše građane", rekla je Joksimović na konferenciji za novinare nakon što je Srbija otvorila poglavlja 7 i 29.\nKako je objasnila, tek kad građani budu zadovoljni moći će da se kaže da smo uspeli.\n"Čak i da postanemo članica EU, ako naši građani ne budu zadovoljni životom u Srbiji, ni nekim okvirom vladavine prava, ni ekonomskim i životnim standardom, onda ceo posao neće biti upotpunjen na pravi način", rekla je Joksimović.\nPrema njenim rečima, Srbija je pre svega okrenuta sprovođenju reformi na unutrašnjoj domaćoj agendi, razvoju zemlje.\n"Verujemo duboko da su evropske integracije najbolji put i mehanizam da budemo efikasniji i uspešniji u tom procesu", istakla je ona.\nOna je izrazila uverenje da do kraja godine tokom estonskog predsedavanja možemo da uradimo još jedan ovako dobar posao i da budu otvorena sva poglavlja za koja smo pripremili pregovaračke pozicije.\n"Ovo dobar signal i otvorena vrata za Srbiju od strane EU. Onoliko koliko budemo radili očekujemo da budemo vrednovani", istakla je Joksimović.\nDALI: ČESTITAM, SAMO NASTAVITE S KOSOVOM\nMalteška ministarka za evropske poslove Helena Dali, čestitala je Srbiji na otvaranju novih poglavlja, ali i naglasila značaj intenziviranja reformi posebno u oblasti vladavine prava i nastavka dijaloga sa Prištinom.\n"Iskoristila bih priliku da čestitam Srbiji na napretku ostvarenom do sada u procesu pristupanja, ali i da naglasim da je potrebno da Srbija intenzivira napore kada je reč o reformi u oblasti vladavine zakona, fundamentalnih prava i normalizacije odnosa sa Kosovom, što su ključne oblasti u okviru pregovaračkog procesa", rekla je malteška ministarka.\nDali je podsetila da su politika prema susedstvu i spoljni poslovi postavljeni kao prioriteti u agendi Malte i još jednom potvrdila opredeljenost EU za podršku Zapadnom Balkanu, koji je važan za stabilnost čitavog evropskog kontinenta.\n"Bez rokova" ali možda za četiri, pet godina...\nKako je dodala, međunarodne okolnosti nekada idu na ruku, nekada ne, "ali verujem da u narednih četiri pet godina možemo da dostignemo spremnost da pregovaramo o ulasku u Evropsku uniju". "Ne dajemo nikakve posebne rokove, ali naš cilj je da mi za tih četiri, pet godina uredimo naše društvo, usvojimo evropske standarde i počnemo da ih primenjujemo što je najvažnije", naglasila je Joksimović.


NovaEnergija.net » “The Economist: Svet u 2016” “The Economist: Svet u 2016” – NovaEnergija.net\nHome Tags Posts tagged with "“The Economist: Svet u 2016”"\n“The Economist: Svet u 2016”\nKonferencija časopisa The Economist održana je juče u hotelu Metropol u Beogradu gde su govornici i publika pokušavali da odgonetnu kakav će to svet u poslovnom smislu biti 2016, kako glasi i naziv ovogodišnjeg događaja.\nNakon svečanog otvaranja i uvodnih reči premijera, ministara i gradonačelnika, ređali su se paneli o migrantskoj krizi, evropskoj budućnosti Srbije, Kosovu i energetskoj budućnosti regiona.\nMeđu govornicima koji su izazvali najviše interesovanja bio je i direktor Ubera za Istočnu Evropu, Entoni le Ru, koji je govorio o planovima svoje kompanije za naredni period. Publiku je najviše zanimala mogućnost dolaska na domaće tržište.\nEntoni je, nakon uvodnog dela koji je govorio o istorijatu same kompanije, istakao nekoliko interesantnih brojki. Naime, čak 4 milijarde evra je platni promet Uber-a na evropskom kontinentu, trenutno je 18.000 aktivnih vozača u Londonu i prosečno čekanje na vožnju je oko 3 minuta na globalnom nivou.\nIako nije precizirao tačan datum pokretanja servisa u Srbiji, što je publiku i najviše interesovalo, le Ru je naznačio da je zagrebački uspeh važan događaj koji je firmu podstakao da još više unapredi servis i da ubrzano planira proširenje na zemlje regiona. Nakon pominjanja osnovnih globalnih planova kompanije za 2016. kao što su Uber Pool i Uber Rush, Entoni je završio svoje izlaganje i ostavio publiku sa većom nadom da će i građani Srbije uskoro moći da koriste ovaj prevoznički servis.\nPoslednji panel konferencije je dodao još jednu notu optimizma jer se razgovaralo o profesionalcima koji su otišli iz zemlje, ali i malo više o onima koji su se vratili i onima koji su uspeli iz inostranstva da posluju na domaćem trzištu. Nove tehnologije su nam omogućile premošćenje geografske razdaljine, pa s tim u vezi i određenu blizinu profesionalcima iz celog sveta u odnosu na svoje kolege stacionirane u Srbiji.\nO ličnim putevima ali i o konkretnim savetima za nove, buduće i već oformljene profesionalce, govorili su Duško Krsmanović – ekonomski ataše ambasade Holandije u Srbiji, Bojan Leković – CEO/osnivač kupujemprodajem.com, Nebojša Matić – osnivač Mikroelektronike, Ivana Gađanski – Centar za Bioinženjering-BioIRC, Jovana Ružičić, osnivačica i direktorka Centra za mame i Zoran Torbica – posebni savetnik ministra državne uprave i lokalne samouprave.\nThe Economist: Svet u 2016 was last modified: December 18th, 2015 by natasa\nThe Economist #Svetu2016 okupiće 17. decembra veliki broj ministara, ambasadora i vodećih privrednika iz Srbije i regiona\n„Color Press Group“ u saradnji sa britanskim magazinom „The Economist“, već 7. godinu zaredom priprema specijalno licencno izdanje „The World in …“ za tržište Srbije. Prošlogodišnje izdanje je u 90…\nEkskluzivno: Konferencija “The Economist: Svet u 2016” dovodi Uber u Beograd!\nGeneralni direktor Ubera za Istočnu Evropu Entoni Le Ru (Anthony Le Roux) na poziv Color Press Grupe dolazi u decebru u Beograd gde će otkriti detalje o regionalnim planovima tog…


Kultura - 16. Šumadijski sajam poljoprivrede - Vesti iz Kragujevca i Šumadije - Pressek.rs\nKultura Sreda, 4. septembar 2019.\nNa kragujevačkom Šumadija sajmu od 5. do 8. septembra biće održan 16. Šumadijski sajam poljoprivrede. U hali i na prostoru ispred Šumadija sajma predstaviće se preko 200 izlagača biljne i stočarske proizvodnje, a najveći deo izložbenog prostora ispuniće mehanizacija, oprema i alat za poljoprivredu i stočna grla.\n- Činimo sve da se Šumadisjki sajam poljoprivrede nađe odmah posle Novosadskog i ove godine očekujemo znatno veću poseta imajući u vidu da imamo sve izlagače koji izlažu i na Novosadskom sajmu, samo u manjem obimu, kazao je direktor Šumadija sajma Zoran Nedeljković.\nPrateći program Šumadijskog sajma poljoprivrede čine stručna predavanja i tribine sa aktuelnim temama iz oblasti poljoprivrede u pres centru i bogat kulturno umetnički program na bini ispred Šumadija sajma, a deo četvorodnevnog sajma posvećen je stočarskim izložbama i izložbama pernatih i sitnih životinja.\nU odnosu na prethodnu ove godine organizatori najavljuju predstavljanje većeg broja stočnih grla: oko 100 koza, 300 ovaca, oko 80 stacioniranih konja, krava na istom nivou kao i prethodne godine, dok će zbog zabrane resornog ministrstva izložba svinja izostati.\nUlaz i parking se besplatni, a svečano otvaranje zakazano je za četvrtak 5. avgusta, u 11 sati\n· Petak, 6. septembar 2019. Muzička radionica Vladimira Samardžića\nPokušali da opljačkaju prodavnicu


Troje odbornika, jedan član Opštinskog veća u Beloj Crkvi i dvadesetak gradjana proveli su noć u sali Skupštine opštine i ostaće u njoj dok nadležni državni organi ne ispitaju jučerašnje incidente u tom gradu.\nOdbornici i grupa gradjana traže da se ispita i način na koji je organizovano vanredno zasedanje lokalne skupštine na kojoj je smenjeno opštinsko rukovodstvo.\n„Tražimo vanredni nadzor Ministarstva za državnu upravu i lokalnu samoupravu zbog protivzakonitih odluka predsednika SO Bela Crkva i hitno privodjenje počinilaca napada suzavcem na odbornike i gradjane Bele Crkve“, rekao je za agenciju Beta šef odborničke grupe Demokratske stranke (DS) Željko Crnogorac.\nCrnogorac je dodao da su odbornici prekinuli štrajk gladju, nakon što su dali izjave policiji i naveo da su policiji pružili dokaze i video snimke na kojima se vide osobe koje su u napadu na odbornike koristile suzavac ili biber sprej.\nCrnogorac je kazao da je juče, kao nikada do sada, bilo angažovano privatno obezbedjenje, koje su činili „ljudi iz Vršca i deo poljočuvara iz Bele Crkve”.\nPored Crnogorca, u skupštinskoj sali noć su proveli i smenjeni predsednik opštine Stanko Petrović, šefica odborničke grupe Lige socijaldemokrata Vojvodine (LSV) Sandra Ristić, kao i smenjeni član Opštinskog veća Duško Anukić.\n„Sada nas u skupštinskoj sali ima 15 i nastavljamo sa aktivnostima. Ostajemo dok se ne ispune naši zahtevi“, rekao je Crnogorac.\nOdbornici koalicije okupljene oko Srpske napredne stranke (SNS) i Jedinstvene Srbije (JS) smenili su juče na vanrednoj sednici opštinsko rukovodstvo u Beloj Crkvi i imenovali Darka Bogosavljevića iz SNS za novog predsednika opštine.\nSednica je održana u zgradi Kulturno-prosvetnog centra, a odbornici DS i LSV nisu bili prisutni.\nBogosavljević je objasnio da je za njegovog zamenika izabran Marjan Aleksić koji je nedavno iz JS prešao u SNS, a da je predsednik Skupštine ostao Nenad Živanović iz JS.\nOn je rekao i da se nada daljoj saradnji sa DS i LSV u skupštini, odnosno da će te stranke prisustvovati narednim sednicama.\nPotpredsednik SNS Igor Mirović juče je optužio DS i LSV za „fabrikovanje lažnih afera“.


Home U žiži Koriste li uposlenici javnih ustanova lift ili stepenice\nSvakodnevno korištenje stepenica na poslu ima brojne benefite (Foto: Ilustracija)\nSvakodnevno korištenje stepenica smanjuje rizik od bolesti srca, dijabetesa i visokog krvnog pritiska, povećava nivo energije, poboljšava imuni sistem\nInstitut za zdravlje i sigurnost hrane Zenica ispitat će 200 uposlenika javnih ustanova koriste li stepenice umjesto lifta te znaju li koje su dobrobiti ove navike.\nU Institutu navode da je ranijim istraživanjem uposlenih na „sjedećim“ poslovima, a takvim se smatraju radnici koji provode 6 do 8 sati sjedeći za računarom, ustanovljeno da više od 90 posto uposlenika ne koristi stepenice i nema redovnu fizičku aktivnost. Čine to zbog neznanja o zdravstvenim benefitima, manjka kondicije, stalne žurbe na posao, zbog navike korištenja lifta i slično.\n– Svakodnevno korištenje stepenica smanjuje rizik od bolesti srca, rizik od dijabetesa i visokog krvnog pritiska, rizik od osteoporoze, povećava nivo energije, unapređuje imuni sistem, jača mišiće i zglobove, povećava lučenje hormona endorfina, što ima povoljan utjecaj na mozak, te pomaže održavanju tjelesne težine i gubitku viška kilograma – navode iz Instituta.\nZenica je odabrana za implementaciju projekta ‘Smanjenje faktora zdravstvenih rizika“, uz Mostar (FBiH), Laktaše i Doboj (RS). Projekt podržava Švicarska agencija za saradnju i razvoj (SDC), a provode ga entitetska ministarstva zdravstva u suradnji sa Svjetskom bankom.\nTim projekta Instituta stupit će u kontakt s odabranim ustanovama i institucijama te početi implementaciju projekta koji uključuje radionice i predavanja ljekara o zdravstvenim aspektima te promjene, ali i postavljanje „signalizacije“ na stepeništa i oko njih u javnim objektima.\nProjekt će biti implementiran od aprila do juna na području grada Zenica, a dio je javnog poziva “Smanjenje faktora rizika za zdravlje stanovništva u BiH – Prevencija bolesti i promocija zdravlja za četiri faktora rizika – pušenje, alkohol, ishrana, fizička aktivnost.\nPrevious articleOtac pripadnika ISIL-a: Jedva čekam da se vrati u Kladušu, da svjedočim protiv njega\nNext articlePotvrđena optužnica protiv Dušana Cimeša za zločine protiv čovječnosti na području Bihaća